GRADSKO VIJEĆE

KLASA:

URBROJ:

Karlovac

PRIJEDLOG

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članka 5. stavka 1. Zakona o kulturnim vijećima i financiranju javnih potreba u kulturi (NN br. 83/22) i članaka 34. i 97. Statuta Grada Karlovca („Glasnik Grada Karlovca“ broj 9/2021-potpuni tekst, 10/22) Gradsko vijeće Grada Karlovca je na \_\_ sjednici održanoj dana \_\_\_\_\_\_\_ 2024. godine donijelo sljedeći

**P R O G R A M**

**JAVNIH POTREBA U KULTURI GRADA KARLOVCA ZA 2025. GODINU**

**UVOD**

I

Programom javnih potreba u kulturi Grada Karlovca za 2025. godinu (u daljnjem tekstu: Program) utvrđuju se aktivnosti, poslovi i djelatnosti u kulturi od značenja za grad Karlovac, kao i za njegovu promociju na svim razinama međugradske, međužupanijske i međunarodne suradnje.

Programom se stvaraju uvjeti za zadovoljavanje potreba u sljedećim područjima kulturnih djelatnosti:

-glazbena i glazbeno-scenska djelatnost

-dramska i plesna umjetnost, izvedbene umjetnosti i audiovizualne djelatnosti

-knjižna, nakladnička i knjižarska djelatnost

-vizualne umjetnosti i zaštita i očuvanje kulturne baštine

-inovativne (interdisciplinarne i nove) umjetničke i kulturne prakse i međunarodna kulturna suradnja

Opći ciljevi Programa:

1.Poticanje raznovrsnosti i kvalitete kulturne ponude na području grada Karlovca

2.Poticanje ravnomjernog razvoja kulturnih djelatnosti i ponude kulturnih programa na području čitavog grada

3.Očuvanje kulturne baštine grada Karlovca

Specifični ciljevi Programa:

1.Podrška razvoju visoko kvalitetnih programa glazbene, plesne, dramske i kazališne umjetnosti

2.Podrška razvoju visoko kvalitetnih programa književne, književno-nakladničke i knjižnične djelatnosti

3.Podrška razvoju visoko kvalitetnih programa likovnih umjetnosti i muzejsko-galerijske djelatnosti

4.Podrška razvoju programa novih medija, fotografije, filma i kinematografije

5.Podrška razvoju kulturno-umjetničkog amaterizma te očuvanju zavičajne tradicijske baštine

6.Podrška projektima zaštite i očuvanja kulturnih dobara

7.Poticanje programa koji se odvijaju u partnerstvu u smislu umrežavanja

Program čine programi i projekti ustanova kulture kojima Grad Karlovac nije osnivač, udruga civilnog društva, umjetničkih organizacija, vjerskih zajednica, te drugih pravnih i fizičkih osoba koje se bave kulturnim djelatnostima.

**PLANIRANA SREDSTVA**

II

Ovim Programom u 2025. godini u Proračunu Grada Karlovca planirane su javne potrebe u kulturi u ukupnom iznosu od 300.000,00 eura, kako slijedi:

I. TEKUĆE DONACIJE U NOVCU PREMA PROGRAMU JAVNIH POTREBA U KULTURI – program 6004 Promicanje kulture, aktivnost A600401 Javne potrebe u kulturi, planiran u iznosu od 217.900,00 eura, koji se odnose na programe i projekte ustanova kojima Grad Karlovac nije osnivač, udruga civilnog društva, umjetničkih organizacija, vjerskih zajednica i drugih pravnih i fizičkih osoba.

II. TEKUĆE DONACIJE U NOVCU PREMA PROGRAMU JAVNIH POTREBA U KULTURI –- ZOAKD Karlovac - program 6004 Promicanje kulture, aktivnost A600401 Javne potrebe u kulturi u iznosu od 82.100,00 eura, koji se odnosi na redovnu djelatnost Zajednice organizacija amaterskih kulturnih djelatnosti.

**PLAN RASPODJELE SREDSTAVA**

III

Financijska sredstva za ostvarivanje javnih potreba iz članka 1. ovog Programa osiguravaju se u Proračunu Grada Karlovac za 2025. godinu.

Raspodjelu financijskih sredstava iz prethodnog stavka ovog članka prema korisnicima obavlja Upravni odjel za društvene djelatnosti, sukladno Planu raspodjele sredstava za programe javnih potreba u kulturi Grada Karlovca za 2025. godinu (u daljnjem tekstu: Plan) i Odluci o izvršavanju Proračuna Grada Karlovca za 2025. godinu.

Plan iz stavka 2. ovog članka glasi:

|  |  |
| --- | --- |
| **PLAN RASPODJELE SREDSTAVA** | **IZNOS/€** |
| **A)GLAZBENA I GLAZBENO-SCENSKA DJELATNOST** |  |
| **1. Zajednica organizacija amaterskih kulturnih djelatnosti Karlovac - ZOAKD** |  |
| Redovna djelatnost | 82.100,00 |
| Očuvanje kulturne baštine - radionice | 1.000,00 |
| Organizacija smotri | 5.800,00 |
| Tradicionalni koncerti | 1.000,00 |
| Sufinanciranje sudjelovanja članica ZOAKD-a na manifestacijama državnog značaja | 1.000,00 |
| UKUPNO | **90.900,00** |
| **2. Glazbena škola Karlovac** |  |
| Redovna djelatnost Karlovačkog komornog orkestra Glazbene škole Karlovac | 20.000,00 |
| Koncert - Klasika u parku | 1.000,00 |
| UKUPNO | **21.000,00** |
| **3. Puhački orkestar grada Karlovca** |  |
| Redovni program rada u 2025. godini | 9.700,00 |
| UKUPNO | **9.700,00** |
| **4. Karlovački tamburaški orkestar** |  |
| Redovni rad orkestra | 2.000,00 |
| Škola tambure | 2.000,00 |
| Koncert - Karlovčanima s ljubavlju | 2.000,00 |
| UKUPNO | **6.000,00** |
| **5. FA Matija Gubec** |  |
| Redovna djelatnost u 2025. godini | 8.000,00 |
| Koncertna aktivnost u 2025. godini | 3.500,00 |
| Nabava i popravak nošnji i instrumenata | 2.000,00 |
| UKUPNO | **13.500,00** |
| **6. Chorus Carolostadien** |  |
| Redovna djelatnost | 1.400,00 |
| 4. memorijal Aleksandar Radivojević | 1.000,00 |
| UKUPNO | **2.400,00** |
| **7. FD Vuga** |  |
| Cjelovečernji koncert | 1.000,00 |
| UKUPNO | **1.000,00** |
| **8. KA–MATRIX** |  |
| Udar groma 2025 - festival suvremene glazbe | 1.800,00 |
| UKUPNO | **1.800,00** |
| **9. Orpheus** |  |
| 19. međunarodni etno jazz festival | 4.700,00 |
| **UKUPNO** | **4.700,00** |
| **10. MPZU Vid Rukavina** |  |
| Umjetnost, tradicija i spoj generacija | 1.000,00 |
| **UKUPNO** | **1.000,00** |
| **11. SPCUH - Eparhija gornjokarlovačka, Crkvena općina Karlovac** |  |
| Svetosavska akademija 2025. | 1.000,00 |
| **UKUPNO** | **1.000,00** |
| **12. UO Lepeza** |  |
| MiniMi | 1.000,00 |
| Redovna djelatnost | 1.000,00 |
| **UKUPNO** | **2.000,00** |
| **13. FA Ivan Mažuranić** |  |
| Godišnji koncert | 1.500,00 |
| **UKUPNO** | **1.500,00** |
| **14.Klub umirovljenika Karlovac** |  |
| Glazba koja život znači | 900,00 |
| **UKUPNO** | **900,00** |
| **15.KUD Mostanje** |  |
| Redovna djelatnost i aktivnosti | 1.500,00 |
| **UKUPNO** | **1.500,00** |
| **16.Matica umirovljenika Karlovca** |  |
| Koncert umirovljenici svome gradu | 600,00 |
| **UKUPNO** | **600,00** |
| **A)SVEUKUPNO** | **159.500,00** |
|  | |
| **B) DRAMSKA I PLESNA UMJETNOST, TE IZVEDBENE UMJETNOSTI** |  |
| **1. Studio 23** |  |
| Redovna djelatnost u 2025. godini | 2.500,00 |
| UKUPNO | **2.500,00** |
| **2. F.R.E.E. D.A.N.C.E.** |  |
| Karlovac Dance Festival 015 – hrvatska gostovanja | 2.200,00 |
| UKUPNO | **2.200,00** |
| **3. Kinoklub Karlovac** |  |
| Stop Motion Scena 2025. | 1.500,00 |
| UKUPNO | **1.500,00** |
| **4.Radar d.o.o.** |  |
| Proizvodnja dokumentarnog filma Fuck the Army | 2.000,00 |
| **UKUPNO** | **2.000,00** |
| **B)SVEUKUPNO** | **8.200,00** |
|  | |
| **C)KNJIŽNA, NAKLADNIČKA I KNJIŽARSKA DJELATNOST** |  |
| **1. Glazbena škola Karlovac** |  |
| Monografija 220 godina Glazbene škole Karlovac | 2.000,00 |
| UKUPNO | **2.000,00** |
| **2. Kaloma d.o.o.** |  |
| Knjiguljica dječji klub | 2.200,00 |
| UKUPNO | **2.200,00** |
| **3. Ogranak Matice hrvatske u Karlovcu** |  |
| Časopisa Svjetlo | 5.200,00 |
| HKN GK Zdravko Pucak | 2.000,00 |
| Knjiga Narodni život i običaji | 2.000,00 |
| Monografija Karlovački zapisi | 1.500,00 |
| UKUPNO | **10.700,00** |
| **4. Književni krug Karlovac** |  |
| 26. natječaj za kratku priču Zlatko Tomičić | 1.000,00 |
| UKUPNO | **1.000,00** |
| **5.Društvo knjižničara KŽ** |  |
| Časopis Kalibar | 600,00 |
| **UKUPNO** | **600,00** |
| **6.Tomislav Domović** |  |
| Pjesnička zbirka Osmoknjižje | 1.500,00 |
| **UKUPNO** | **1.500,00** |
| **7.F.R.E.E. D.A.N.C.E.** |  |
| Monografija FREE DANCE i KDF | 2.500,00 |
| **UKUPNO** | **2.500,00** |
| **8.Državni arhiv u Karlovcu** |  |
| 65. obljetnica osnutka | 1.000,00 |
| **UKUPNO** | **1.000,00** |
| **9.Mojca Rapo** |  |
| Pjesnička zbirka Indian Summer/Kasno ljeto | 2.500,00 |
| **UKUPNO** | **2.500,00** |
| **10. Udruga Židovi u Karlovcu** |  |
| Knjiga U ime pradjeda | 1.500,00 |
| **UKUPNO** | **1.500,00** |
| **11.Krešimir Perušić** |  |
| Monografija Karlovac 1960-90. | 1.500,00 |
| **UKUPNO** | **1.500,00** |
| **C)SVEUKUPNO** | **27.000,00** |
|  | |
| **D)VIZUALNE UMJETNOSTI** |  |
| **1. Udruga likovnih autora Karlovac** |  |
| Izložbeni program 2025. | 1.000,00 |
| **UKUPNO** | **1.000,00** |
| **2.Carpe Diem** |  |
| Izložbe mladih autora u CZMG | 1.500,00 |
| **UKUPNO** | **1.500,00** |
| **D) SVEUKUPNO** | **2.500,00** |
|  | |
| **E) INOVATIVNE UMJETNIČKE I KULTURNE PRAKSE I MEĐUNARODNA KULTURNA SURADNJA** |  |
| **1. Glazbena škola Karlovac** |  |
| Edukacija publike kroz programe Noć glazbe i Kava s Bachom | 1.000,00 |
| UKUPNO | **1.000,00** |
| **2.FA Matija Gubec** |  |
| Sudjelovanje na CIOFF festivalu na Cipru | 3.000,00 |
| UKUPNO | **3.000,00** |
| **3. KA-MATRIX** |  |
| Nova kultura\_Hibridni grad 025 | 2.300,00 |
| UKUPNO | **2.300,00** |
| **4. F.R.E.E. D.A.N.C.E.** |  |
| Karlovac Dance Festival 015 - međunarodna gostovanja | 2.000,00 |
| UKUPNO | **2.000,00** |
| **5. Međunarodni festival folklora** |  |
| 26. međunarodni festival folklora i 6. okusi svijeta | 29.000,00 |
| UKUPNO | **29.000,00** |
| **6.**  **Kinoklub Karlovac** |  |
| FUSE - Film Under Severe Experiment 2025. | 2.300,00 |
| 30. filmska revija mladeži i 18. Four River Film Festival | 11.000,00 |
| 20. summit mladih i medija | 8.200,00 |
| UKUPNO | **21.500,00** |
| **7.Hrvatski filmski savez** |  |
| 27. škola medijske kulture dr. Ante Peterlić | 10.000,00 |
| UKUPNO | **10.000,00** |
| **E)SVEUKUPNO** | **68.800,00** |
|  |  |
| **F) ZAŠTITA I OČUVANJE KULTURNE BAŠTINE** |  |
| **1.** **SPCUH - Eparhija gornjokarlovačka, Crkvena općina Karlovac** |  |
| Restauracija i konzervacija liturgijskog posuđa | 5.000,00 |
| Projektna dokumentacija za čuvaonicu (depo) | 10.000,00 |
| **UKUPNO** | **15.000,00** |
| **2.Župa svetog Vida mučenika, Ladvenjak** |  |
| Izrada i ugradnja vanjske stolarije na crkvi | 12.000,00 |
| **UKUPNO** | **12.000,00** |
| **3.Župa sveta tri kralja, Banija** |  |
| Rekonstrukcija stropa crkve | 7.000,00 |
| **UKUPNO** | **7.000,00** |
| **F)SVEUKUPNO** | **34.000,00** |
|  | |
| **REKAPITULACIJA** |  |
| A) Glazbena i glazbeno-scenska djelatnost | 159.500,00 |
| B) Dramska i plesna umjetnost, te izvedbene umjetnosti | 8.200,00 |
| C) Knjižna, nakladnička i knjižarska djelatnost | 27.000,00 |
| D) Vizualne umjetnosti | 2.500,00 |
| E) Inovativne umjetničke i kulturne prakse i međunarodna kulturna suradnja | 68.800,00 |
| F) Zaštita i očuvanje kulturne baštine | 34.000,00 |
| **SVEUKUPNO** | **300.000,00** |

**PROMOCIJA PROGRAMA**

IV

Promocija programa i projekata podržanih kroz Program provodit će se cijele 2025. godine putem javnih medija i glasila od strane samih korisnika, pri ćemu će se istaknuti da je program/projekt financiran/sufinanciran sredstvima Grada Karlovca, a sukladno naprijed navedenom i u svim pratećim promidžbenim materijalima nastalim u sklopu provedbe programa/projekta istaknut će se vizualni identitet Grada.

**OSTALE ODREDBE**

V

Upravni odjel za društvene djelatnosti prati namjensko korištenje sredstava iz članka 3. ovog Programa i podnosi izvješće o izvršenju Programa Gradskom vijeću Grada Karlovca.

VI

Ovaj Program objavit će se u Glasniku Grada Karlovca, a stupa na snagu 1. siječnja 2025. godine.

PREDSJEDNIK

GRADSKOG VIJEĆA GRADA KARLOVCA

Marin Svetić, dipl. ing. šum.

O B R A Z L O Ž E N J E

Na temelju čl. 5. stavka 1. Zakona o kulturnim vijećima i financiranju javnih potreba u kulturi (NN 83/22) Program javnih potreba u kulturi grada Karlovca predstavlja temeljni akt namjenskog raspoređivanja sredstava za programe i projekte iz područja kulturnih djelatnosti.

Sukladno članku 6. stavku 2. i članku 7. stavku 1. naprijed navedenog Zakona Grad Karlovac je putem nadležnog Odjela objavio Poziv za financiranje Programa javnih potreba u kulturi grada Karlovca za 2025. godinu.

Poziv je objavljen dana 15.8.2024. godine na mrežnim stranicama Grada Karlovca i Ureda za udruge Vlade RH. Prijave su vršene digitalnim putem pomoću aplikacije SOM natječaji. Rok za podnošenje prijedloga programa i projekata bio je 20.9.2024. godine. Prijave su trebale sadržavati opis programa, financijski plan, specificirani troškovnik s podacima prema izvorima financiranja, kao i ukupno troškove programa.

Na Poziv u zadanom roku javio se 51 predlagatelj s ukupno ponuđenih 85 programa/projekata, dok su za ponuđene programe/projekte zatražena ukupna sredstva u iznosu od 1.656.970,09 eura, od čega iz Gradskog proračuna 647.264,04 eura.

Od ukupno 85 prijava, 17 prijava nije zadovoljilo administrativnu provjeru, ostale pristigle prijave razmotrila su kulturna vijeća, koja su osnovana pri Gradu Karlovcu za pojedine djelatnosti umjetničkog i kulturnog stvaralaštva. U svome radu sva kulturna vijeća pridržavala su se važećih zakona i poslovnika o radu kulturnih vijeća. Članovi vijeća sve su ponuđene programe detaljno proučili i predložili one za koje drže da su dovoljno kvalitetni, potrebni i vrijedni financijske potpore Grada Karlovca. Od ukupno 68 razmatranih prijava, 8 prijava nije zadovoljilo kvalitativnu provjeru.

Upravni odjel za društvene djelatnosti načinio je, u suradnji i na prijedlog kulturnih vijeća, uvažavajući pritom dosadašnje iskustvo i specifičnosti pojedinih programa, kao i ukupna raspoloživa sredstva i mogućnosti, prijedlog Plana raspodjele sredstava u okviru Programa javnih potreba u kulturi za 2025. godinu.

Ukupno raspoloživa sredstva za Program javnih potreba u kulturi Grada Karlovca u 2025. godini iznose 300.000,00 eura, podržano je 35 prijavitelja i 60 programa/projekata, uz napomenu da su sredstva za programsku djelatnost ustanova kulture kojima je Grad Karlovac osnivač posebno osigurana izravno u Proračunu Grada Karlovca za 2025. godinu.

Sukladno naprijed navedenom, predlaže se Gradskome vijeću usvajanje ovog prijedloga.

VODITELJICA ODSJEKA ZA PROČELNICA UPRAVNOG

MLADE, SPORT, KULTURU I ODJELA ZA DRUŠTVENE

TEHNIČKU KULTURU DJELATNOSTI

Irena Šegavić Čulig, mag. Draženka Sila-Ljubenko, prof.