|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA: ***Prijedlog***

URBROJ:

Karlovac,

Na temelju članka 35. Zakona o lokalnoj i područnoj (regionalnoj) samoupravi („ Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), a u svezi članka 10. stavak 3. Zakona o financiranju političkih aktivnosti, izborne promidžbe i referenduma („Narodne novine“ broj: 29/19, 98/19) i članaka 34. i 97. Statuta Grada Karlovca („Glasnik Grada Karlovca“, broj 7/09, 8/09, 3/13, 6/13, 1/15 – potpuni tekst, 3/18, 13/18, 6/20, 4/21, 8/21, 9/21 - potpuni tekst i 10/22.) Gradsko vijeće Grada Karlovca na ­­\_\_\_. sjednici održanoj dana \_\_\_\_ 2024. godine donijelo je

**Odluku o raspoređivanju sredstava**

**Proračuna Grada Karlovca namijenjenih financiranju političkih stranaka**

**i nezavisnih vijećnika** **Gradskog vijeća Grada Karlovca za 2025. godinu**

Članak 1.

Ovom se Odlukom uređuje način raspoređivanja sredstava osiguranih u Proračunu Grada Karlovca za 2025. godinu za redovito godišnje financiranje političkih stranaka čiji su kandidati izabrani za vijećnike Gradskog vijeća Grada Karlovca i nezavisnih vijećnika izabranih s liste grupe birača (dalje:

nezavisnih vijećnika).

Članak 2.

Izrazi koji se koriste u ovoj Odluci, a imaju rodno značenje, koriste se neutralno i odnose se jednako na muški i ženski rod.

Članak 3.

Sredstva iz članka 1. ove Odluke osigurana su u Proračunu Grada Karlovca za 2025. godinu u visini od 40.000,00 eura.

Pravo na isplatu sredstava prema ovoj Odluci imaju političke stranke i nezavisni vijećnici koji su prema konačnim rezultatima izbora članova Gradskog vijeća Grada Karlovca dobili mjesto člana u Gradskom vijeću Grada Karlovca.

Članak 4.

Sredstva za financiranje političkih stranaka i nezavisnih vijećnika Gradskog vijeća osigurana u Proračunu Grada Karlovca raspoređuju se na način da se utvrdi jednaki iznos sredstava za svakog vijećnika u Gradskom vijeću razmjerno broju vijećnika svake političke stranke u Gradskom vijeću, u trenutku konstituiranja Gradskog vijeća.

Za redovito godišnje financiranje političkih stranaka i nezavisnih vijećnika Gradskog vijeća Grada Karlovca iz Proračuna Grada Karlovca za 2025. godinu osiguravaju se sredstva po jednom vijećniku u iznosu od 1.808,00 eura.

Nezavisnom vijećniku Gradskog vijeća podzastupljenog spola i političkoj stranci za svakog člana podzastupljenog spola izabranog s njene liste, pripada i pravo na dodatnu naknadu u visini od 10% iznosa predviđenog po svakom vijećniku Gradskog vijeća.

Za svaku vijećnicu Gradskog vijeća Grada Karlovca godišnje se osigurava naknada u iznosu od 1.988,80 eura.

Članak 5.

Sredstva iz članka 3. ove Odluke raspoređuju se tromjesečno u jednakim iznosima, razmjerno broju članova svake političke stranke zastupljene u Gradskom vijeću kao i vijećnika Gradskog vijeća koji su izabrani s nezavisnih lista i to za vijećnike u iznosu od 452,00 eura tromjesečno, odnosno za svaku vijećnicu Gradskog vijeća u iznosu od 497,20 eura tromjesečno kako slijedi:

|  |  |  |  |  |  |  |
| --- | --- | --- | --- | --- | --- | --- |
| **R.br.** | **Naziv političke stranke** | **Broj vijećnika** | | **Tromjesečni iznos sredstava za isplatu u 2025. godini** | | |
|  |  | **M** | **Ž** | **M** | **Ž** | **UKUPNO** |
| **1.** | **HDZ** | 6 | 3 | 2.712,00 € | 1.491,60 € | **4.203,60 €** |
| **2.** | **SDP** | 1 3/4 | 2 | 791,00 € | 994,40 € | **1.785,40 €** |
| **3.** | **HSS** | 1 1/4 | 0 | 565,00 € | - | **565,00 €** |
| **4.** | **MOŽEMO!** | 1 | 2 | 452,00 € | 994,40 € | **1.446,40 €** |
| **5.** | **NOVA LJEVICA** | 1 | 0 | 452,00 € | - | **452,00 €** |
| **6.** | **DP** | 2 | 0 | 904,00 € | - | **904,00 €** |
| **7.** | **HSU** | 1/2 | 0 | 226,00 € | - | **226,00 €** |
| **8.** | **AUZ** | 1/2 | 0 | 226,00 € | - | **226,00 €** |
| **UKUPNO** | | **14** | **7** | **6.328,00** € | **3.480,40** € | **9.808,40** € |

Članak 6.

Sredstva iz članka 3. ove Odluke doznačivati će se na žiro račun političkih stranaka tromjesečno. Korisnici su dužni knjigovodstveno ih obrađivati i omogućiti uvid nadležnim tijelima o načinu raspolaganja sredstvima.

Članak 7.

Ova Odluka će se objaviti u Glasniku Grada Karlovca i stupa na snagu 1. siječnja 2025. godine.

PREDSJEDNIK GRADSKOG VIJEĆA

Marin Svetić, dipl ing.

**Obrazloženje**

Pravna osnova za donošenje ove odluke sadržana je u članku 10. stavku 3. Zakona o financiranju političkih aktivnosti, izborne promidžbe i referenduma („Narodne novine“ br. 29/19. i 98/19. - u daljnjem tekstu: Zakon) kojim je određeno da Odluku o raspoređivanju sredstava za financiranje aktivnosti političkih stranaka i nezavisnih vijećnika za svaku godinu iz proračuna jedinice lokalne i područne (regionalne) samouprave donosi predstavničko tijelo**.**

Pravo na redovito godišnje financiranje iz sredstava proračuna jedinice lokalne i područne (regionalne) samouprave imaju političke stranke koje su prema konačnim rezultatima izbora dobile mjesto člana u predstavničkom tijelu jedinice lokalne i područne (regionalne) samouprave i nezavisni vijećnici izabrani s liste grupe birača.

Financiranjem se, u smislu Zakona, smatra stjecanje financijskih sredstava te primanje usluga ili proizvoda bez obveze plaćanja, u svrhu potpore i promicanja političkog djelovanja političkih stranaka, nezavisnih zastupnika, nezavisnih vijećnika, neovisnih lista, odnosno lista grupe birača i kandidata te trošenje financijskih sredstava, odnosno korištenje proizvoda i usluga za političko djelovanje, u skladu sa Zakonom.

Sredstva za redovito godišnje financiranje političkih stranaka i nezavisnih vijećnika iz proračuna jedinica lokalne i područne (regionalne) samouprave dužna je osigurati jedinica lokalne i područne (regionalne) samouprave u iznosu koji se određuje u proračunu jedinice lokalne i područne (regionalne) samouprave za svaku godinu za koju se proračun donosi.

Sredstva za financiranje političkih stranaka i nezavisnih vijećnika Gradskog vijeća Grada Karlovca osigurana u Proračunu Grada Karlovca za 2025. godinu ovom Odlukom se raspoređuju na način da se utvrdi jednak iznos sredstava za svakog vijećnika Gradskog vijeća tako da se političkim strankama i članovima predstavničkog tijela izabranih s liste grupe birača, dodjele sredstva razmjerno broju članova prema konačnim rezultatima izbora za članove predstavničkog tijela jedinice lokalne i područne (regionalne) samouprave.

Nezavisnom vijećniku Gradskog vijeća podzastupljenog spola i političkoj stranci za svakog člana podzastupljenog spola izabranog s njene liste, pripada i pravo na dodatnu naknadu u visini od 10% iznosa predviđenog po svakom vijećniku Gradskog vijeća.

Ovom Odlukom predloženo je da se za svakog vijećnika godišnje osigura iznos od 1.808,00 eura, te za svaku vijećnicu kao pripadnicu podzastupljenog spola iznos od 1.988,80 eura.

Raspoređena sredstva doznačuju se na žiroračun političke stranke, odnosno na poseban račun člana predstavničkog tijela izabranog s liste grupe birača, tromjesečno u jednakim iznosima.

Predlaže se Gradskom vijeću Grada Karlovca usvajanje predloženog teksta Odluke.

PROČELNICA

Dijana Kujinek, mag. nov.