**SAŽETAK DJELOKRUGA RADA, ORGANIZACIJSKE STRUKTURE I PROGRAMA UPRAVNOG ODJELA ZA GRADNJU I ZAŠTITU OKOLIŠA ZA 2025. GODINU**

**RAZDJEL – 004 - UPRAVNI ODJEL ZA GRADNJU I ZAŠTITU OKOLIŠA**

1. **Djelatnost**

Upravni odjel za gradnju i zaštitu okoliša obavlja sljedeće stručne poslove:

- gradnju građevina u nadležnosti i vlasništvu Grada,

- sudjelovanje u postupcima javne nabave i provođenje ostalih nabava vezano uz gradnju,

- vođenje poslova koji osiguravaju obavljanje geodetskih i projektantskih usluga, izradu projektne dokumentacije i elaborata,

- pokretanje postupaka za izdavanje lokacijske dozvole, građevinske dozvole i uporabne dozvole

- praćenje provedbe ugovora o izvođenju radova i primopredaja izvedenih radova i izgrađenih objekta,

- pripremu razvojnih projekata Grada čija se provedba sufinancira sredstvima Europske unije,

- mjere energetske učinkovitosti i energetski održivi razvoj vezano uz izgradnju građevina kojih je investitor Grad,

- poslovi vezani uz izradu i provedbu dokumenata zaštite okoliša i gospodarenja otpadom,

- prikupljanje, evidentiranje, obrada i ažuriranje baze podataka o sastavnicama okoliša, prirode i gospodarenja otpadom,

- suradnja s nadležnim tijelima državne uprave, područne i lokalne samouprave, ustanovama i udrugama vezano uz unapređenje i zaštitu prirode i okoliša,

- suradnja u organizaciji edukativnih akcija vezanih uz zaštitu okoliša i prirode i unapređenje sustava gospodarenja otpadom,

- vođenje upravnih postupaka i rješavanje u upravnim stvarima iz djelokruga rada Odjela,

- koordiniranje i nadzor kapitalnih ulaganja u kojima Grad sudjeluje kao suinvestitor,

- koordiniranje i nadzor projekata gradskih komunalnih tvrtki,

- dodatna ulaganja u objekte škola, vrtića i ustanova kulture.

1. **Organizacija**

Radom Upravnog odjela upravlja pročelnica. Prema sadašnjem stanju u Odjelu je ukupno sistematizirano šesnaest (16) radnih mjesta, od čega je popunjeno, odnosno zaposleno devet (9) djelatnika te je unutar Upravnog odjela organiziran jedan odsjek – Odsjek za gradnju i energetsku učinkovitost. Radna mjesta s opisom poslova, uvjetima za njihovo obavljanje i predviđeni broj djelatnika, navedeni su u Pravilniku o unutarnjem redu upravnih tijela Grada Karlovca.

1. **Programi**

Ukupna sredstva osigurana za provođenje programa u 2025. godini u Razdjelu 004 Upravni odjel za gradnju i zaštitu okoliša iznose 61.866.416,00 eura, a bit će realizirana kroz sljedeće programe:

|  |  |
| --- | --- |
| **NAZIV PROGRAMA** | **2001 VATROGASTVO** |
| **Financijski plan programa** | **470.000,00 eura** |
| **Potrebna sredstva** | Sredstva koja je potrebno osigurati u Proračunu Grada odnose se na sljedeću aktivnost:   * Kapitalni projekt K200101 - Oprema, uređaji i ostala ulaganja u imovinu JVP – 470.000,00 eura |
| **Opis programa** | Ovim programom obuhvaćene su aktivnosti vezane uz uspostavu i unapređenje sustava protupožarne zaštite, odnosno jačanje kapacitiranosti, obučenosti i spremnosti ove javne službe, a što je od velikog značaja za sigurnost imovine i građana te smanjenje raznih negativnih ugroza. Predmetna aktivnost obuhvaća ulaganje u objekte - izgradnju nove garaže za smještaj vatrogasnih vozila za potrebe Javne vatrogasne postrojbe Grada Karlovac (uz postojeću zgradu JVP). |
| **Opći ciljevi** | Jačanje kapaciteta i opremljenosti protupožarne i civilne zaštite – organiziranje i provođenje preventivnih mjera zaštite od požara i eksplozija, gašenja požara, pružanje tehničke pomoći u nesrećama i elementarnim nepogodama. |
| **Posebni ciljevi** | Izgradnjom nove garaže Javne vatrogasne postrojbe Grada Karlovca osigurati povoljnije materijalne uvjete službe protupožarne zaštite. |
| **Zakonska osnova za uvođenje programa** | Zakon o proračunu („Narodne novine“ br. 144/21)  Zakon o vatrogastvu („Narodne novine“ br. 125/19, 114/22, 155/23)  Zakon o gradnji („Narodne novine“ br. 153/13, 20/17, 39/19, 125/19)  Zakon o prostornom uređenju („Narodne novine“ br. 153/13, 65/17, 114/18, 39/19, 98/19, 67/23) |
| **Odgovorne osobe** | Pročelnica i službenici Upravnog odjela |
| **Procjena rezultata** | Izgradnja nove garaže Javne vatrogasne postrojbe Grada Karlovca |
| **NAZIV PROGRAMA** | **3001 GRAĐENJE KOMUNALNE INFRASTRUKTURE** |
| **Financijski plan programa** | **15.932.291,00 eura** |
| **Potrebna sredstva** | Sredstva koja je potrebno osigurati u Proračunu Grada odnose se na sljedeće aktivnosti:   * Kapitalni projekt K300101 – Karlovac II Mala Švarča – 500.000,00 eura * Kapitalni projekt K300105 – Karlovac II Donja Švarča – 200.000,00 eura * Kapitalni projekt K300106 – Karlovac II Drežnik – 800.000,00 eura * Kapitalni projekt K300107 – Karlovac II Zvijezda – 1.200.000,00 eura * Kapitalni projekt K300109 – Nogostup Žumberačka – 300.000,00 eura * Kapitalni projekt K300110 – Nogostup Hrnetić – 700.000,00 eura * Kapitalni projekt K300111 – Nogostup Sajevac – 900.000,00 eura * Kapitalni projekt K300114 – Parkiralište groblja Velika Švarča – 1.991,00 eura * Kapitalni projekt K300118 – Park Grabrik – 2.000.000,00 eura * Kapitalni projekt K300120 – Rekonstrukcija DC 3 – 29.500,00 eura * Kapitalni projekt K300121 – Uređenje Kupske ulice – 2.800,00 eura * Kapitalni projekt K300126 – Klizište Skopska – 60.000,00 eura * Kapitalni projektK300134 – Obilaznica Zvijezda *–* 1.014.000,00eura * Kapitalni projekt K300135 – Rekonstrukcija ulice Donja Švarča – 6.250,00 eura * Kapitalni projekt K300153 – Prometnica Poslovna zona Selce – 18.375,00 eura * Kapitalni projekt K300154 – Klizište Vukmanić – 2.500,00 eura * Kapitalni projekt K300155 – Klizište Rečica – 3.000,00 eura * Kapitalni projektK300161 – Izgradnja prometnice Luščić – 2.500.000,00 eura * Kapitalni projekt K300162 – Komunalno opremanje zgrade POS-a – 20.000,00 eura * Kapitalni projekt K300172 – Uređenje Kurelčeve ulice – 208.000,00 eura * Kapitalni projekt K300174 – Uređenje Trga bana Josipa Jelačića – 1.000.000,00 eura * Kapitalni projekt K300175 – Most Banija – 3.106.000,00 eura * Kapitalni projekt K300179 – Klizište Zadobarje – 165.000,00 eura * Kapitalni projekt K300180 – Oborinska odvodnja ulica Slavka Rozgaja – 269.875,00 eura * Kapitalni projekt K300181 – Prometnica Zagrad Gaj – 500.000,00 eura * Kapitalni projekt K300184 – Uređenje Mažuranićeve obale – 200.000,00 eura * Kapitalni projekt K300185 – Uređenje trga i podzemne garaže u Nazorovoj – 225.000,00 eura |
| **Opis programa** | Ovim programom obuhvaćena je, sukladno Zakonu o komunalnom gospodarstvu, izgradnja i rekonstrukcija objekata i uređaja komunalne infrastrukture na području Grada; Program se temelji na prostorno razvojnim planovima Grada, potrebi Grada kao cjeline, ali i njegovih pojedinih dijelova, gospodarskim mogućnostima i raspoloživim financijskim sredstvima; izgradnja/rekonstrukcija, odnosno provedba nekih od navedenih projekta proteže se kroz više godina, pri čemu će neki biti završeni u 2025. godini, dok za neke u 2025. godini tek započinju radnje koje prethode samoj izgradnji (npr. izrada projektne dokumentacije, ishođenje potrebnih dozvola, akata i dr.). |
| **Opći ciljevi** | Uređenje i razvoj grada kroz građenje i rekonstrukciju komunalne infrastrukture, odnosno poboljšanje kvalitete stanovanja, životnih uvjeta i potreba svih građana Grada Karlovca te razvoji i povećanje konkurentnosti gospodarstva (stvaranje povoljnijih uvjeta za poslovne subjekte). |
| **Posebni ciljevi** | Izgradnja, rekonstrukcija i uređenje prometnica (nerazvrstanih cesta) kao jedne od osnovne komunalne infrastrukture na području jedinica lokalne samouprave, ali i ostale komunalne infrastrukture kao što su javne prometne površine na kojima nije dozvoljen promet motornim vozilima (pločnici, trgovi), javna parkirališta, javne zelene površine (parkovi) i dr. |
| **Zakonska osnova za uvođenje programa** | Zakon o komunalnom gospodarstvu („Narodne novine“ br. 68/18, 110/18, 32/20)  Zakon o proračunu („Narodne novine“ br. 144/21)  Zakon o prostornom uređenju („Narodne novine“ br. 153/13, 65/17, 114/18, 39/19, 98/19, 67/23)  Zakon o gradnji („Narodne novine“ br. 153/13, 20/17, 39/19, 125/19)  Izvješće o stanju u prostoru Grada Karlovca 2018.-2022. („Glasnik Grada Karlovca“ br. 9/23) |
| **Odgovorne osobe za program** | Pročelnica i službenici Upravnog odjela |
| **Procjena rezultata** | Izrada projektne dokumentacije i ishođenje dozvola i dr. akata za izgradnju/rekonstrukciju komunalne infrastrukture  Izvedeni radovi na izgradnji/rekonstrukciji komunalne infrastrukture, ishođenje uporabnih dozvola te stavljanje izgrađene, odnosno rekonstruirane komunalne infrastrukture u funkciju |
| **NAZIV PROGRAMA** | **4000 PROSTORNO PLANSKA DOKUMENTACIJA** |
| **Financijski plan programa** | **39.000,00 eura** |
| **Potrebna sredstva** | Sredstva koja je potrebno osigurati u Proračunu Grada odnose se na sljedeće aktivnosti:   * Aktivnost A400001 – Legalizacija objekata – 4.000,00 eura * Tekući projektT400001 – Izrada projektne dokumentacije – 35.000,00 eura |
| **Opis programa** | Ovim programom obuhvaćena je izrada dokumentacije za ishođenje rješenja o izvedenom stanju radi ozakonjenja nezakonito izgrađenih/rekonstruiranih zgrada u vlasništvu Grada Karlovca, izrada projektne dokumentacije za gradnju/rekonstrukciju građevina, objekata i uređaja javne namjene u vlasništvu Grada te osiguranje sredstava za plaćanje potrebnih suglasnosti, javnih davanja i sl. u cilju ishođenja potrebnih akata za planirane zahvate u prostoru. |
| **Opći ciljevi** | Osnovni i opći cilj izrade prostorno planske dokumentacije je prostorno uređenje Grada kroz ostvarenje ravnomjernog prostornog razvoja usklađenog s gospodarskim, društvenim i okolišnim polazištima, a kako bi se uravnotežile potrebe i interesi svih korisnika prostora. Izradom potrebne dokumentacije za gradnju, odnosno rekonstrukciju objekata i uređaja javne namjene te za legalizaciju postojećih objekata, ostvaruje se kvalitetan razvoj gradskih (urbanih) i ruralnih naselja te se osiguravaju uvjeti za pristupačnost i uporabu usluga i građevina za potrebe različitih skupina stanovništva, kao i gospodarskih subjekata. |
| **Posebni ciljevi** | Pribavljanje dokumentacije (geodetski snimak izvedenog stanja, arhitektonski snimak izvedenog stanja) potrebne za ishođenje rješenja o izvedenom stanju za nezakonito izgrađene/rekonstruirane zgrade u vlasništvu/na korištenju Grada Karlovca (legalizacija objekata). Izrada projektne dokumentacije (projektni zadaci, idejna rješenja, glavni i izvedbeni projekti i dr.), ishođenje svih potrebnih akata (dozvole, potvrde i dr.) te plaćanje propisanih javnih i dr. davanja (vodnih doprinosa, elektroenergetskih suglasnosti i sl.) vezanih uz planiranje i realizaciju gradskih investicija. |
| **Zakonska osnova za uvođenje programa** | Zakona o postupanju s nezakonito izgrađenim zgradama („Narodne novine“ br. 86/12, 143/13, 65/17, 14/19)  Zakon o prostornom uređenju („Narodne novine“ br. 153/13, 65/17, 114/18, 39/19, 98/19, 67/23)  Zakon o gradnji („Narodne novine“ br. 153/13, 20/17, 39/19, 125/19)  Zakon o proračunu („Narodne novine“ br. 144/21) |
| **Odgovorne osobe za program** | Pročelnica i službenici Upravnog odjela |
| **Procjena rezultata** | Ishođena rješenja o izvedenom stanju za nezakonito izgrađene/rekonstruirane zgrade u vlasništvu/na korištenju Grada Karlovca  Izrađena projektna dokumentacija  Ishođene dozvole i drugi potrebni akti za realizaciju gradskih investicija |
| **NAZIV PROGRAMA** | **4001 ZAŠTITA I OČUVANJE KULTURNE BAŠTINE** |
| **Financijski plan programa** | **12.062.138,00 eura** |
| **Potrebna sredstva** | Sredstva koja je potrebno osigurati u Proračunu Grada odnose se na sljedeće aktivnosti:  - Kapitalni projekt K400101 Mjere zaštite zgrade KAMOD – 2.000.000,00 eura  - Kapitalni projekt K400102 Mjere zaštite zgrade Hrvatskog doma – 5.000.000,00 eura  - Kapitalni projekt K400103 Mjere zaštite zgrade gradske uprave na Trgu J. Jelačića – 2.032.720,00 eura  - Kapitalni projekt K400104 Mjere zaštite zgrade Gradskog muzeja – 2.477.365,00 eura  - Kapitalni projekt K400105 Mjere zaštite kuće na adresi Gornja Gaza 3 – 352.053,00 eura  - Kapitalni projekt K400106 Obnova i očuvanje objekata kulturne baštine – 200.000,00 eura |
| **Opis programa** | Programom se pridonosi zaštiti i obnovi kulturnih dobara na području Grada Karlovca, u suradnji s nadležnim Ministarstvom kulture i medija, kao i s vlasnicima/posjednicima kulturnih dobara.  Povijesne građevine se teži primjereno održavati, uključujući i zaštićenu neposrednu okolicu, radi zadržavanja ili uspostave izvornog ambijenta i organizacije prostora u kojem je kulturno dobro nastalo, te ih primjereno koristiti i prezentirati.  Program obuhvaća, nakon prethodno izvršenih radova na konstruktivnoj obnovi, radove na cjelovitoj i energetskoj obnovi zgrada oštećenih u potresu u prosincu 2020. godine, kao i provedbu javnog poziva za sufinanciranje radova vlasnicima objekata koji imaju svojstvo zaštićenog kulturnog dobra ili se nalaze unutar kulturno-povijesne urbanističke cjeline na području Grada Karlovca. |
| **Opći ciljevi** | Obnova i/ili zaštita kulturnih dobara na području Grada Karlovca.  Uređenje dijelova grada unutar zaštićenih kulturno-povijesnih urbanističkih cjelina.  Uređenje lokaliteta pojedinačno zaštićenih kulturnih dobara uključujući i neposrednu okolicu.  Uspostava izvornog ambijenta i organizacije prostora u kojem je kulturno dobro nastalo.  Poboljšanje uvjeta stanovanja i rada u zgradama koje su zaštićene kao kulturno dobro.  Otklanjanje opasnosti za fizičku sigurnost građana zbog ruševnosti pojedinih građevina. |
| **Posebni ciljevi** | Sanacija objekata koji imaju svojstvo pojedinačno zaštićenog kulturnog dobra ili se nalaze unutar kulturno-povijesne urbanističke cjeline na području Grada Karlovca. |
| **Zakonska osnova za uvođenje programa** | Zakon o zaštiti i očuvanju kulturnih dobara („Narodne novine“ br. 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14 , 98/15, 44/17, 90/18, 32/20, 62/20, 117/21, 114/22)  Zakon o proračunu („Narodne novine“ br. 144/21)  Zakon o prostornom uređenju („Narodne novine“ br. 153/13, 65/17, 114/18, 39/19, 98/19, 67/23)  Zakon o gradnji („Narodne novine“ br. 153/13, 20/17, 39/19, 125/19) |
| **Odgovorne osobe** | Pročelnica i službenici Upravnog odjela |
| **Procjena rezultata** | Broj saniranih objekata (dovršetak radova na sanaciji objekata koji imaju svojstvo zaštićenog kulturnog dobra) |
| **NAZIV PROGRAMA** | **4002 ZAŠTITA OKOLIŠA I GOSPODARENJE OTPADOM** |
| **Financijski plan programa** | **1.390.796,00 eura** |
| **Potrebna sredstva** | Sredstva koja je potrebno osigurati u Proračunu Grada odnose se na sljedeće aktivnosti:   * Aktivnost A400201 – Usluge za zaštitu okoliša – 171.650,00 eura * Kapitalni projekt K400201 – Sanacija odlagališta Ilovac – 25.000,00 eura * Tekući projekt T400201– Centar za gospodarenje otpadom – 1.020.146,00 eura * Tekući projekt T400202 – Program zaštite okoliša i gospodarenja otpadom – 4.000,00 eura * Tekući projekt T400203 – Prilagodba klimatskim promjenama – 130.000,00 eura * Tekući projekt T400204 – Polupodzemni spremnici – 40.000,00 eura |
| **Opis programa** | Sve aktivnosti i projekti navedeni u Programu utječu na poboljšanje uvjeta života i zdravlja stanovnika Karlovca budući da su od izravnog značaja za zaštitu okoliša i prirode, ublažavanje klimatskih promjena, zaštitu kakvoće voda, zaštitu zdravlja, provođenje koncepta održivog gospodarenja otpadom, kao i smanjenje svjetlosnog onečišćenja. |
| **Opći ciljevi** | * očuvati kakvoću okoliša s naglaskom na ublažavanje klimatskih promjena * poboljšati sveukupnu razinu zdravlja u gradu vodeći brigu o okolišu i očuvanju postojeće bioraznolikosti * sačuvati i unaprijediti kakvoću voda, tla i zraka * očuvanje kulturno-povijesnih, estetskih i prirodnih vrijednosti krajobraza * podići svijest građana o potrebi zaštite okoliša i odvojenog prikupljanja otpada * unaprjeđenje sustava odvojenog prikupljanja komunalnog otpada |
| **Posebni ciljevi** | * provođenje dezinsekcije komaraca i deratizacije, mjerenje koncentracije peludi u zraku * praćenje kakvoće vode za kupanje na javnom gradskom kupalištu * provedba mjera i aktivnosti vezanih uz razvoj sustava gospodarenja otpadom (izrada pripremne dokumentacije za zatvaranje odlagališta otpada Ilovac, sufinanciranje izgradnje Centra za gospodarenje otpadom Babina Gora, prijave na javne pozive, edukacija građana, ugradnja polupodzemnih spremnika za odvajanje komunalnog otpada kod višestambenih zgrada i dr.) * sadnja novih stabala na javnim zelenim površinama Grada Karlovca * Donošenje Plana rasvjete Grada Karlovca |
| **Zakonska osnova za uvođenje programa** | Zakon o gospodarenju otpadom („Narodne novine“ br. 84/21, 142/23)  Zakon o zaštiti okoliša („Narodne novine“ br. 80/13, 153/13, 78/15, 12/18, 118/18)  Zakon o zaštiti zraka („Narodne novine“ br. 127/19, 57/22)  Zakon o zaštiti prirode („Narodne novine“ br. 80/13, 15/18, 14/19, 127/19, 155/23)  Zakon o vodama („Narodne novine“ br. 66/19, 84/21, 47/23)  Zakon o zaštiti od svjetlosnog onečišćenja („Narodne novine“ br. 14/19)  Zakon o zaštiti pučanstva od zaraznih bolesti („Narodne novine“ br. 79/07, 113/08, 43/09, 130/17, 114/18, 47/20, 134/20, 143/21)  Zakon o proračunu („Narodne novine“ br. 144/21)  Zakon o gradnji („Narodne novine“ br. 153/13, 20/17, 39/19, 125/19) |
| **Odgovorne osobe** | Pročelnica i službenici Upravnog odjela |
| **Procjena rezultata** | Daljnjim dodatnim ulaganjima (pripremna dokumentacija za zatvaranje odlagališta) u sanaciju odlagališta otpada Ilovac, nadogradnjom sustava za odvojeno prikupljanje otpada i edukacijom građana očekuje se povećanje stope odvajanja komunalnog otpada. Izgradnjom Centra za gospodarenje otpadom Babina Gora doprinijet ćemo ispunjavanju uvjeta smanjenja količina bioorazgradivog otpada koji se odlaže na odlagalištu. Praćenjem kvalitete vode za kupanje može se u slučaju onečišćenja pravovremeno poduzeti potrebne mjere kojima je cilj sprečavanje, odnosno umanjenje mogućih štetnih posljedica po okoliš i zdravlje ljudi. Dezinsekcijom komaraca i deratizacijom javnih površina smanjuje se broj komaraca i štakora, čime se izravno podižu higijenski uvjeti života i sprječava širenje zaraznih bolesti. Predloženim mjerama i tehničkim rješenjima koji će biti sadržani u Planu rasvjete, smanjit će se svjetlosno onečišćenje. Zadržavanjem postojećih zelenih površina unutar urbanih cjelina i njihovim oplemenjivanjem visokim zelenilom doprinosimo ublažavanju i prilagodbi klimatskim promjenama. |
| **NAZIV PROGRAMA** | **6000 PREDŠKOLSKI ODGOJ I OBRAZOVANJE** |
| **Financijski plan programa** | **8.571.800,00 eura** |
| **Potrebna sredstva** | Sredstva koja je potrebno osigurati u Proračunu Grada odnose se na sljedeće aktivnosti :   * Kapitalni projekt K600001 – Izgradnja dječjeg vrtića Luščić – 7.710.000,00 eura * Kapitalni projekt K600005 – Dječji vrtić Hrnetić – 861.800,00 eura |
| **Opis programa** | Predškolski odgoj organizira se i provodi za djecu od godine dana do polaska u osnovnu školu, a sastavni je dio odgojno-obrazovnog sustava u Republici Hrvatskoj. Predškolski odgoj usmjeren je na cjeloviti razvoj djeteta prema njegovim potrebama i potrebama njegove obitelji.  Ovim programom obuhvaćena je izgradnja dva nova objekta predškolskog odgoja – dječjeg vrtića Luščić i dječjeg vrtića Hrnetić. Program se temelji na razvojnim planovima i potrebama Grada u dijelu predškolskog odgoja i obrazovanja, kao i u dijelu uređenja grada te mjera održivog razvoja i energetske učinkovitosti. |
| **Opći ciljevi** | Zadovoljavanje javnih potreba u području predškolskog odgoja i obrazovanja kroz povećanje broja smještajnih kapaciteta u vrtićima, usklađenje s propisanim pedagoškim standardima, povećanje standarda i obuhvata smještaja djece, stvaranje uvjeta za širenje programa i prilagodbu radnog vremena prema potrebama roditelja i interesima djece i dr., a sve u cilju demografskog razvitka i revitalizacije društva.  Ovim projektima također će se postići ciljevi održive gradnje, odnosno povećanje energetske učinkovitosti javnih zgrada i prilagodbe klimatskim promjenama. |
| **Posebni ciljevi** | Izgradnja dječjeg vrtića Luščić te izgradnja dječjeg vrtića Hrnetić u cilju povećanja smještajnih kapaciteta u gradskim vrtićima. |
| **Zakonska osnova za uvođenje programa** | Zakon o proračunu („Narodne novine“ br. 144/21)  Zakon o prostornom uređenju („Narodne novine“ br. 153/13, 65/17, 114/18, 39/19, 98/19, 67/23)  Zakon o gradnji („Narodne novine“ br. 153/13, 20/17, 39/19, 125/19)  Zakon o predškolskom odgoju i obrazovanju („Narodne novine“ br. 10/97, 107/07, 94/13, 98/19, 57/22, 101/23)  Državni pedagoški standard predškolskog odgoja i naobrazbe („Narodne novine“ br. 63/08, 90/10) |
| **Odgovorne osobe** | Pročelnica i službenici Upravnog odjela |
| **Procjena rezultata** | Izvedeni radovi na izgradnji dječjeg vrtića Luščić i izgradnji dječjeg vrtića Hrnetić. |
| **NAZIV PROGRAMA** | **6001 OSNOVNOŠKOLSKO OBRAZOVANJE** |
| **Financijski plan programa** | **19.284.443,00** **eura** |
| **Potrebna sredstva** | Sredstva koja je potrebno osigurati u Proračunu Grada odnose se na sljedeće aktivnosti:   * Kapitalni projekt K600103 – Izgradnja OŠ Luščić – 2.031.250,00 eura * Kapitalni projekt K600104 – Obnova zgrade iz područje obrazovanja oštećene u seriji potresa – OŠ Dragojle Jarnević – 8.220.000,00 eura * Kapitalni projekt K600105 – Dogradnja OŠ Turanj – 4.493.062,00 eura * Kapitalni projekt K600106 – Dogradnja OŠ Mahično – 4.540.131,00 eura |
| **Opis programa** | U okviru programa osnovnoškolskog obrazovanja osiguravaju se i potrebna financijska sredstva vezana uz provedbu aktivnosti izrade projektne dokumentacije, ishođenja dozvola te izgradnju novih, odnosno rekonstrukciju (dogradnju) postojećih zgrada javne namjene – osnovnih škola.  Dovršit će se izrada projektne dokumentacije te se planira početak radova na izgradnji i opremanju novog objekta osnovne škole u naselju Luščić. Budući kompleks osnovne škole sastojat će se od objekta/objekata škole, objekta školske dvorane te pripadajućih sadržaja (kolni i pješački prilazi, parkiralište, školski trg, dvorište i dr.), a projektiran je u skladu s važećim propisima iz područja gradnje, sigurnosti korisnika, propisanim pedagoškim standardima, uvažavajući ekološki prihvatljive materijale i energetski učinkovita rješenja.  Nastavit će se, odnosno dovršiti radovi na cjelovitoj obnovi zgrade OŠ Dragojle Jarnević koja je izgrađene krajem 19. stoljeća te se nalazi unutar zone zaštite B kulturno-povijesne cjeline Grada Karlovca, a dodatno je oštećena u seriji potresa 2020. godine. Predmetnim radovima provest će se mjere za unaprjeđenje mehaničke otpornosti i stabilnosti zgrade, povećanje sigurnosti zgrade, osiguranje zdravih klimatskih uvjeta, povećanje energetske učinkovitosti, kao i za buduće potrebe prostornog uređenja objekta prema pedagoškim standardima i kurikulima nastavnih predmeta.  Izvršit će se radovi na rekonstrukciji i dogradnji osnovne škole Turanj kojim zahvatom je predviđena gradnja novih učionica s pratećim sadržajem te knjižnice i blagovaonice.  Planira se rekonstrukcija i dogradnja osnovne škole Mahično, u okviru kojih radova je predviđena gradnja novih učionica s pratećim sadržajem te knjižnice, kao i dogradnja jednodijelne školske sportske dvorane. |
| **Opći ciljevi** | Ulaganjem u infrastrukturu na objektima koji se koriste u osnovnoškolskom obrazovanju, osigurati potrebne uvjete rada škola kojima je Grad Karlovac osnivač s ciljem organiziranja i ostvarivanja djelatnosti osnovnoškolskog obrazovanja u suvremenim uvjetima rada usklađenih s državnim pedagoškim standardima. |
| **Posebni ciljevi** | Planiranim projektima izvršit će se nadogradnja karlovačkog osnovnoškolskog sustava povećanjem prostornih kapaciteta te poboljšati kvaliteta rada i boravka učenika, djelatnika i korisnika, a čime će se steći dodatni uvjeti za održavanje nastave u jednoj smjeni i cjelodnevne škole. |
| **Zakonska osnova za uvođenje programa** | Zakon o proračunu („Narodne novine“ br. 144/21)  Zakon o prostornom uređenju („Narodne novine“ br. 153/13, 65/17, 114/18, 39/19, 98/19, 67/23)  Zakon o gradnji („Narodne novine“ br. 153/13, 20/17, 39/19, 125/19)  Zakon o odgoju i obrazovanju u osnovnoj i srednjoj školi („Narodne novine“ br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23)  Državni pedagoški standard osnovnoškolskog sustava i obrazovanja („Narodne novine“ br. 63/08, 90/10) |
| **Odgovorne osobe** | Pročelnica i službenici Upravnog odjela |
| **Procjena rezultata** | Dovršetak izrade projektne dokumentacije (izvedbenog projekta) te početak izgradnje osnovne škole u Luščiću; dovršetak radova na obnovi/rekonstrukciji Osnovne škole Dragojle Jarnević; radovi na rekonstrukciji i dogradnji Osnovnih škola Turanj i Mahično. |
| **NAZIV PROGRAMA** | **6003 RAZVOJ SPORTA I REKREACIJE** |
| **Financijski plan programa** | **4.115.948,00 eura** |
| **Potrebna sredstva** | Sredstva koja je potrebno osigurati u Proračunu Grada odnose se na sljedeće aktivnosti:   * Kapitalni projekt K600302 – Izgradnja sportsko – rekreacijskog centra Mostanje – 1.400.000,00 eura * Kapitalni projekt K600305 – Izgradnja nogometnog igrališta Turanj – 1.500.000,00 eura * Kapitalni projekt K600306 – Sokolski dom – 1.165.948,00 eura * Kapitalni projekt K600307 – Dodatna ulaganja u ostale sportske objekte – 50.000,00 eura |
| **Opis programa** | Unutar Programa razvoja sporta i rekreacije, osiguravaju se i potrebna financijska sredstva za radove (uključujući usluge stručnog nadzora) na rekonstrukciji postojećih te izgradnji novih sportskih objekata, a što značajno (uz ispunjenje ostalih preduvjeta - školovanje i usavršavanje stručnog kadra, provedbom projekata u području sporta, poticanjem rada sportskih udruga i klubova i dr.,) pridonosi unapređenju javnih potreba u sportu.  Planiranim projektima kroz unapređenje sportske/sportsko-rekreacijske infrastrukture stvaraju se potrebni materijalni uvjeti radi poticanja, promicanja i razvoja sporta i sportske kulture. |
| **Opći ciljevi** | Poboljšanje kvalitete života – uključivanjem u sport i sportsku rekreaciju što većeg broja građana, osobito djece, mladih, osoba s invaliditetom te osoba treće životne dobi, stvaraju se navike za zdrav način života i podiže svijest o značaju sporta i rekreacije kroz sadržajno korištenje slobodnog vremena. Također, kroz dostupnost sportskih građevina širem krugu građana povećava se kvaliteta života u javnozdravstvenom smislu, osnažuje se amaterski sport i povećava turistička ponuda. |
| **Posebni ciljevi** | Radovima na rekonstrukciji postojećih te izgradnjom novih sportskih objekata osigurat će korištenje i daljnje unaprjeđenje sportske infrastrukture radi poticanja razvoja svih vrsta sportova i rekreativnih aktivnosti naših građana svih dobnih skupina. |
| **Zakonska osnova za uvođenje programa** | Zakon o proračunu („Narodne novine“ br. 144/21)  Zakon o prostornom uređenju („Narodne novine“ br. 153/13, 65/17, 114/18, 39/19, 98/19, 67/23)  Zakon o gradnji („Narodne novine“ br. 153/13, 20/17, 39/19, 125/19)  Zakon o sportu („Narodne novine“ br. 141/22)  Strategija razvoja sporta Grada Karlovca 2021. – 2028. („Glasnik Grada Karlovca“ br. 17/20) |
| **Odgovorne osobe** | Pročelnica i službenici Upravnog odjela |
| **Procjena rezultata** | Izvođenje radova na izgradnji Sportsko-rekreacijskog centra Mostanje, nastavak izgradnje nogometnog igrališta Turanj, izvedeni radovi na energetskoj obnovi Sokolskog doma, dovršetak rekonstrukcije Teniskog centra. |

U Karlovcu, 25. studenog 2024. godine

**Pročelnica Upravnog odjela za gradnju i zaštitu okoliša**

**dr.sc. Ana Hranilović Trubić, dipl.ing.građ.**