GRADSKO VIJEĆE

KLASA: …….

URBROJ: ……

Karlovac, …….

***prijedlog***

Na temelju članka 20. i 22. Zakona o tehničkoj kulturi (NN 76/93, 11/94, 38/09) članka 35. Zakona o lokalnoj i područnoj (regionalnoj) samoupravi (NN broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članka 6. stavka 7. Pravilnika o financiranju programa projekata i manifestacija koje provode organizacije civilnog društva (GGK 19/21) te članka 34. i 97. Statuta Grada Karlovca (Glasnik Grada Karlovca broj 9/21 – potpuni tekst, 10/22) Gradsko vijeće Grada Karlovca je na \_\_\_ sjednici održanoj dana \_\_\_\_\_\_\_2024. godine donijelo sljedeći

**PROGRAM JAVNIH POTREBA**

**U TEHNIČKOJ KULTURI GRADA KARLOVCA ZA 2025. GODINU**

**UVOD**

**I.**

Program javnih potreba u tehničkoj kulturi grada Karlovca za 2025. godinu (u daljnjem tekstu Program), donosi se kao provedbeni akt u skladu s Proračunom Grada Karlovca za 2025. godinu na prijedlog Zajednice tehničke kulture Karlovac. Programom su obuhvaćene aktivnosti, poslovi i djelatnosti od značaja za razvoj tehničke kulture u gradu Karlovcu, kao i za njegovu promociju na svim razinama.

**II.**

Svrha programa je da se putem programskog cilja sustavno usmjerava razvoj tehničke kulture u Gradu Karlovcu.

**Opći cilj Programa**

Razvitak i promidžba tehničke kulture, poticanje na stvaralački i znanstveni rad, tehnički odgoj i obrazovanje, znanstveno i tehničko opismenjavanje, s naglaskom na inovatorstvo, posebno djece i mladih.

**Specifični ciljevi Programa**

1. Podržati odgoj, obrazovanje i osposobljavanje za stjecanje tehničkih, tehnoloških i informatičkih znanja i vještina

2. Podržati inventivni rad i stvaralačke radnje usmjerene na razvitak i uvođenje novih proizvoda, materijala, proizvodnih postupaka, metoda i usluga

3. Promovirati praktičnu primjenu tehničke kulture osobito u spoju s inovatorstvom i poduzetništvom

4. Podržati i promovirati rad stručnih službi Zajednice tehničke kulture

5. Podržati razvoj i ojačati kapacitete udruga u tehničkoj kulturi

6. Poboljšati suradnju obrazovnih institucija, Zajednice tehničke kulture i njenih članica.

**PLANIRANA SREDSTVA**

**III.**

U Proračunu Grada Karlovca za 2025. godinu za Program javnih potreba u tehničkoj kulturi planiran je iznos od **110.000,00 eura** te se raspoređuje na sljedeći način:

|  |  |
| --- | --- |
|  | **PLAN 2025. (EUR)** |
| 1. **PRIHODI**   **SREDSTVA PRORAČUNA GRADA KARLOVCA** | **110.000,00** |
| 1. **RASHODI**   **JAVNE POTREBE U TEHNIČKOJ KULTURI GRADA KARLOVCA** | **110.000,00** |
| **1. DJELOVANJE ZAJEDNICE TEHNIČKE KULTURE** | **89.000,00** |
| **1.1. Rashodi za zaposlene** | **54.000,00** |
| **1.2. Materijalni rashodi** | **35.000,00** |
| 1.2.1. Naknada troškova zaposlenima za prijevoz | 2.000,00 |
| 1.2.2. Rashodi za materijal i energiju | 10.000,00 |
| 1.2.3. Rashodi za usluge | 17.500,00 |
| 1.2.4. Ostali nespomenuti rashodi | 5.500,00 |
| **2. JAVNE POTREBE U TEHNIČKOJ KULTURI - RAD UDRUGA ČLANICA** | **21.000,00** |
| 2.1. Javni poziv za predlaganje programa i projekata javnih potreba u tehničkoj kulturi Karlovac za 2025. godinu | 21.000,00 |

**OPIS AKTIVNOSTI U PROGRAMU I OPERATIVNA PROVEDBA PROGRAMA**

**IV.**

Programom se stvaraju uvjeti za zadovoljavanje potreba u obrazovanju u području tehničke kulture, promociji tehničke kulture, poticanju izvrsnosti u tehničkoj kulturi, funkcioniranju sustava tehničke kulture, te nagrađivanju i davanju priznanja za tehnička postignuća.

**V.**

Sredstva za provedbu Programa javnih potreba u tehničkoj kulturi grada Karlovca za 2025. godinu u iznosu od 110.000,00 eura izdvajat će se iz Proračuna Grada Karlovca za 2025. godinu na račun Zajednice tehničke kulture Karlovac, u mjesečnim isplatama temeljem Naredbi za isplatu sredstava prema stvarnim potrebama, sukladno podnesenim zahtjevima zajednice i ostvarenju Proračuna.

1. **DJELOVANJE ZAJEDNICE TEHNIČKE KULTURE**

Zajednica tehničke kulture (u daljnjem tekstu Zajednica), koordinira i usmjerava rad udruga, daje stručnu i organizacijsku potporu radu udruga.

Programom su planirana sredstva za plaće stručne službe (tajnica i voditelj filmskih projekata) koja su osigurana temeljem Odluke o osnovici i koeficijentima za obračun plaće radnika u Zajednici tehničke kulture Karlovac koju je na 8. sjednici dana 22. svibnja 2024. godine donio Izvršni odbor Zajednice tehničke kulture Karlovac KLASA: 120-01/24-01/01 URBROJ:3-24-2.

Materijalni troškovi financirani u okviru ovog Programa, sastoje se od naknada troškova zaposlenima koji uključuje prijevoz na posao i s posla te dnevnice i troškove vezane uz stručna usavršavanja i službena putovanja, rashoda za materijal i energiju (uredski i materijal za održavanje čistoće, režijski troškovi poslovanja i komunalne usluge, razni potrošni materijal te nabava opreme i održavanje opreme), rashoda za usluge (telefonske i ostale poštanske usluge, intelektualne, osobne i računalne usluge, knjigovodstvo, bankarske usluge, usluge čišćenja). Ostali nespomenuti rashodi poslovanja odnose se na druge rashode vezane na provedbu ovog Programa (kao što su troškovi reprezentacije, kotizacije za natjecanja te troškovi povezani s odlaskom na natjecanja udruga članova ZTK te slično).

1. **JAVNE POTREBE U TEHNIČKOJ KULTURI - RAD UDRUGA ČLANICA ZAJEDNICE TEHNIČKE KULTURE KARLOVAC**

Zajednica tehničke kulture Karlovac raspisuje Javni poziv za predlaganje programa i projekata javnih potreba u tehničkoj kulturi Grada Karlovca za 2025. godinu koji se objavljuje na web stranicama Zajednice tehničke kulture Karlovac [http://www.ztk-ka.hr](http://www.ztk-ka.hr/), a prijave se podnose kroz sustav SOM natječaji. Uz propisane obrasce za prijavu programa na ovakav način dodjele sredstava znatno poboljšava transparentnost i učinkovitost raspodjele osiguranih sredstava u Programu javnih potreba u tehničkoj kulturi što je u skladu s Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15, 37/21).

Zajednica tehničke kulture Karlovac okuplja sljedeće udruge:

1. Aeroklub Karlovac
2. Autoklub Karlovac
3. Društvo arhitekata, građevinara i geodeta Karlovac
4. Društvo pedagoga tehničke kulture Karlovačke županije
5. Hrvatska gorska služba spašavanja-stanica Karlovac
6. Kinoklub Karlovac
7. Klub spasioca na vodama Karlovac
8. Klub za podvodne aktivnosti Karlovac
9. Odred izviđača „Vladimir Nazor“ Karlovac
10. Old timer moto klub Karlovac
11. Radio klub Karlovac
12. Roniteljski klub "Zrinski"
13. Speleološko društvo Karlovac
14. Sportski moto klub Karlovac
15. Udruga informatičara Karlovačke županije
16. Udruga inovatora Karlovačke županije

Pri Zajednici kao sekcije djeluju i Klubovi mladih tehničara. Oni obuhvaćaju djecu predškolskog, osnovnoškolskog i srednjoškolskog uzrasta i predstavljaju jedini oblik neformalnog obrazovanja i osposobljavanja u Karlovcu i Karlovačkoj županiji.

Zajednica i udruge članice koje okuplja imaju preko 5.600 članova. Udruge u svome radu postižu vrhunske rezultate na domaćim, međunarodnim i svjetskim natjecanjima i izložbama na kojima sudjeluju.

Program rada udruga obuhvaća troškove organizacije i sudjelovanja udruga na raznim natjecanjima, smotrama i izložbama, programe stručnih osposobljavanja, nabavu opreme kao i održavanje opreme, troškove provođenja radionica za pomladak, troškove vezane za uređenje prostora, te druge nespomenute troškove vezane uz aktivnosti udruga.

U udrugama, kao i u Zajednici, se velika pažnja stavlja na rad s djecom i mladima (klubovi mladih tehničara) što obuhvaća razna područja tehničke kulture kao što su: promet, informatika, digitalna fotografija, maketarstvo, zrakoplovno modelarstvo, strojarske konstrukcije, elektronika, elektrotehnika, mikro kontroleri, radiogoniometrija, robotika i slično.

Sredstva planirana za rad udruga članica Zajednice, raspoređuje Izvršni odbor temeljem prijedloga Povjerenstva za procjenu prihvatljivosti programa prema Javnom pozivu za podnošenje programa tehničke kulture u 2025. godini koje udruge podnose Zajednici tehničke kulture Karlovac.

**PROMOCIJA PROGRAMA JAVNIH POTREBA U TEHNIČKOJ KULTURI**

**VI.**

Promocija Programa javnih potreba u tehničkoj kulturi provoditi će se tijekom cijele 2025. godine i to kroz najave u tiskovnim konferencijama, postavljanjem Programa na web stranicu Zajednice i Grada Karlovca i u suradnji sa Zajednicom tehničke kulture podnošenjem Izvješća o provedbi.

**OSTALE ODREDBE**

**VII.**

Zadužuje se Zajednica tehničke kulture Karlovac da po realizaciji Programa javnih potreba u tehničkoj kulturi za 2025. godinu podnese narativno i financijsko izvješće Gradskom vijeću Grada Karlovca.

**VIII.**

Ovaj Program objavit će se u Glasniku Grada Karlovca, a stupa na snagu 1. siječnja 2025. godine.

PREDSJEDNIK

GRADSKOG VIJEĆA GRADA KARLOVCA

Marin Svetić, dipl. ing. šumarstva, v.r.

DOSTAVITI:

1. Upravni odjel za poslove gradonačelnika, ovdje
2. Upravni odjel za društvene djelatnosti, ovdje
3. Upravni odjel za proračun i financije, ovdje
4. Predsjednik Gradskog vijeća, ovdje
5. Glasnik Grada Karlovca,
6. Dokumentacija,
7. Zapisnik,
8. Pismohrana

OBRAZLOŽENJE

PROGRAMA JAVNIH POTREBA U TEHNIČKOJ KULTURI GRADA KARLOVCA ZA 2025. GODINU

Program javnih potreba u tehničkoj kulturi grada Karlovca za 2025. godinu temelji se na Zakonu o tehničkoj kulturi (NN 76/93, 11/94, 38/09) te Pravilniku o financiranju programa projekata i manifestacija koje provode organizacije civilnog društva (GGK 19/21), a glavni ciljevi i djelatnosti s provedbe ovog programa su razvitak i promidžba tehničke kulture, poticanje na stvaralački i znanstveni rad, tehnički odgoj i obrazovanje te znanstveno i tehničko opismenjavanje, posebno djece i mladih.

Temeljem ovog Programa u Proračunu grada Karlovca za 2025. godinu planirana su sredstva u iznosu do **110.000,00 eura** za sljedeće aktivnosti:

1. Djelovanje Zajednice tehničke kulture Karlovac

Stručna služba zajednice (tajnica i voditelj filmskih projekata) koordinira i usmjerava rad udruga, daje stručnu i organizacijsku potporu radu udruga članica. U navedeno se ubrajaju i materijalni rashodi poslovanja Zajednice. Ukupno za djelovanje Zajednice u 2025. godini planira izdvojiti 89.000,00 eura.

1. Javne potrebe u tehničkoj kulturi - rad udruga članica Zajednice tehničke kulture Karlovac

Zajednica tehničke kulture Karlovac okuplja 16 udruga članica, a kao posebna sekcija unutar Zajednice djeluju i Klubovi mladih tehničara. Kroz Javni poziv dodjeljuju se sredstva udrugama članicama za programe i projekte u sklopu Javnog poziva za 2025. godinu. Ukupno će se kroz Javni poziv za 2025. godinu za projekte i programe članica Zajednice u 2025. godini osigurat sredstva u iznosu od 21.000,00 eura.

Ovaj Program je u skladu s Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15, 37/21) te Pravilnikom o financiranju programa, projekata i manifestacija koje provode organizacije civilnog društva (Glasnik Grada Karlovca br.19/21) i predstavlja provedbeni dokument za Grad Karlovac, udruge u tehničkoj kulturi i Zajednicu tehničke kulture grada Karlovca kao glavnog provoditelja.

Sastavila:

Viša stručna suradnica za mlade,

sport i tehničku kulturu

Ivana Matan, mag. soc. politike

PROČELNICA

Upravnog odjela za društvene djelatnosti

Draženka Sila-Ljubenko, prof.