GRADSKO VIJEĆE

KLASA: …….

URBROJ: ……

Karlovac, …….

***PRIJEDLOG***

Na temelju članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 36/09, 125/08, 36/09, 150/11, 144/12, 19/13, 137/15, 123/17, 98/19, 144/20), članka 34. i 97. Statuta Grada Karlovca („Glasnik Grada Karlovca“ br. 7/09, 8/09, 3/13, 6/13, 1/15- potpuni tekst, 3/18, 13/18, 6/20, 4/21, 8/21, 9/21 – potpuni tekst i 10/22) i članka 8. Odluke o visini spomeničke rente („Glasnik Grada Karlovca“ br. 13/10, 5/11, 15/15) Gradsko vijeće Grada Karlovca na \_\_\_\_\_ sjednici održanoj dana \_\_\_\_\_\_\_\_\_\_ 2024. godine donosi

**PROGRAM OČUVANJA I OBNOVE OBJEKATA I INFRASTRUKTURE**

**ZAŠTIĆENE SPOMENIČKE BAŠTINE**

**UNUTAR KULTURNO – POVIJESNE CJELINE U 2025. GODINI**

**Članak 1.**

Programom očuvanja i obnove objekata i infrastrukture zaštićene spomeničke baštine unutar kulturno – povijesne cjeline u 2025. godini (dalje u tekstu: Program) utvrđuju se uvjeti, kriteriji i načini korištenja sredstava proračuna Grada Karlovca u 2025. godini prikupljenih s osnove spomeničke rente. Predviđa se namjensko korištenje sredstava za zaštitu, očuvanje i obnovu kulturnih dobara u sljedećem projektu:

1. **Kapitalni projekt: K400106 Obnova i očuvanje objekata kulturne baštine**

|  |  |
| --- | --- |
| VRSTA RASHODA | PRORAČUN 2025. |
| Kapitalne donacije | 123.500,00 € |
| Rashodi za usluge- stručni nadzor | 8.000,00 € |

Sredstva spomeničke rente u 2025. godini planiraju se u ukupnom iznosu od 131.500,00 eura, od čega je iznos od 31.500,00 eura višak prihoda iz prethodne godine, a iznos od 100.000,00 eura planirani prihod u 2025. godini.

U cilju poticanja vlasnika na ulaganja u očuvanje i obnovu objekata koji imaju svojstvo zaštićenog kulturnog dobra ili se nalaze unutar kulturno-povijesne urbanističke cjeline na području Grada Karlovca, Grad Karlovac će putem javnog poziva sufinancirati ove radove iz sredstava prikupljenih s osnove spomeničke rente u ukupnom iznosu od 123.500,00 €, dok se iznos od 8.000,00 € osigurava za troškove usluge stručnog nadzora nad izvođenjem radova sufinanciranih putem javnog poziva.

**Prikaz planiranih rashoda sredstava prikupljenih s osnove spomeničke rente u 2025. godini:**

|  |  |  |
| --- | --- | --- |
|  | VRSTA RASHODA | PRORAČUN 2025. |
| 1. | Kapitalni projekt K400106 Obnova i očuvanje objekata kulturne baštine | 131.500,00 € |
|  | **UKUPNO** | **131.500,00 €** |

**Članak 2.**

Naredbodavac za realizaciju ovog Programa je gradonačelnik Grada Karlovca.

Za realizaciju ovog Programa zadužuje se Upravni odjel za gradnju i zaštitu okoliša.

**Članak 3.**

Gradonačelnik Grada Karlovca dužan je istodobno s Izvješćem o izvršenju Proračuna Grada Karlovca za 2025. godinu podnijeti Gradskom vijeću Grada Karlovca izvješće o izvršenju Programa i namjenskom utrošku sredstava Proračuna spomeničke rente za 2025. godinu.

**Članak 4.**

Ovaj Program objavit će se u „Glasniku Grada Karlovca“, a stupa na snagu 1. siječnja 2025. godine.

**PREDSJEDNIK**

**GRADSKOG VIJEĆA GRADA KARLOVCA**

**Marin Svetić, dipl.ing.šum.**

**DOSTAVITI:**

1. Upravni odjel za poslove gradonačelnika, ovdje
2. Upravni odjel za proračun i financije, ovdje
3. Upravni odjel za društvene djelatnosti, ovdje
4. Upravni odjel gradnju i zaštitu okoliša
5. Ministarstvo kulture i medija, Runjaninova 2, 10 000 Zagreb
6. Dokumentacija
7. Zapisnik
8. Glasnik Grada Karlovca
9. Pismohrana

**O b r a z l o ž e nj e**

Zakonom o zaštiti i očuvanju kulturnih dobara („Narodne novine“ br. 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14 , 98/15, 44/17, 90/18, 32/20, 62/20, 117/21, 114/22) propisana je obveza uvođenja i plaćanja spomeničke rente za sve fizičke i pravne osobe koje su obveznici poreza na dohodak ili poreza na dobit, a obavljaju gospodarsku djelatnost u nepokretnom kulturnom dobru ili u zoni zaštićene spomeničke baštine unutar kulturno-povijesne urbanističke cjeline.

Spomenička renta plaća se za obavljanje gospodarske djelatnosti u objektima koji su rješenjem Ministarstva kulture utvrđeni kao nepokretno kulturno dobro i na područjima za koje je Ministarstvo kulture utvrdilo svojstvo zaštićene spomeničke baštine. Prihod od spomeničke rente koristi se isključivo za zaštitu i očuvanje kulturnih dobara.

Gradsko vijeće Grada Karlovca donijelo je Odluku o visini spomeničke rente, kojom su utvrđeni uvjeti za plaćanje spomeničke rente na području Grada Karlovca, a posebno:

* obveznici plaćanja spomeničke rente,
* kulturno-povijesna urbanistička cjelina u kojima se plaća spomenička renta kada se u njima obavljaju gospodarske djelatnosti,
* visina spomeničke rente u kulturno-povijesnoj urbanističkoj cjelini,
* utvrđivanje obaveze plaćanja spomeničke rente,
* način plaćanja spomeničke rente,
* djelomično i potpuno oslobađanje od plaćanja spomeničke rente.

Programom očuvanja i obnove objekata i infrastrukture zaštićene spomeničke baštine unutar kulturno – povijesne cjeline u 2025. godine utvrđuju se uvjeti, kriteriji i načini namjenskog korištenja sredstava proračuna Grada Karlovca u 2025. godini prikupljenih s osnove spomeničke rente, kroz projekte i aktivnosti kojima je cilj zaštita, očuvanje i obnova kulturnih dobara. Sredstva prikupljena s osnove spomeničke rente planiraju se u 2025. godini u iznosu od 131.500,00 eura (od čega 31.500,00 eura višak prihoda iz prethodne godine, a 100.000,00 eura planirani prihod u 2025. godini) te će se utrošiti za sufinanciranje radova (putem javnog poziva) na obnovi objekata koji imaju svojstvo zaštićenog kulturnog dobra ili se nalaze unutar kulturno-povijesne urbanističke cjeline na području Grada Karlovca.

Slijedom navedenog i obrazloženog, molimo Gradsko vijeće da razmotri i usvoji predloženi Program.

U Karlovcu, 5. prosinca 2024. godine

Pročelnica Upravnog odjela za gradnju i zaštitu okoliša dr. sc. Ana Hranilović Trubić, dipl. ing. građ.