GRADSKO VIJEĆE - PRIJEDLOG -

Klasa:

Urbroj:

Karlovac,

Na temelju članka 11. stavak (2) Zakona o poticanju razvoja malog gospodarstva (NN br. 29/02, 63/07, 53/12, 56/13 i 121/16), članka 34. i 97. Statuta Grada Karlovca ( "Glasnik Grada Karlovca" 09/21-potpuni tekst i 10/22), Gradsko vijeće Grada Karlovca na \_\_ sjednici održanoj dana \_\_\_\_\_\_\_\_\_ 2024. god. donosi

## PROGRAM MJERA POTICANJA RAZVOJA TURIZMA

## NA PODRUČJU GRADA KARLOVCA ZA 2025. GOD.

**I. OSNOVNE ODREDBE**

Članak 1.

Ovim Programom mjera poticanja razvoja turizma na području Grada Karlovca za 2025. god. (u daljnjem tekstu: Program) utvrđuju se svrha i ciljevi Programa, nositelji, način provedbe i sredstva za provedbu te se definiraju aktivnosti Programa.

Ovaj Program u skladu je s Planom razvoja Grada Karlovca 2021. – 2030. („Glasnik Grada Karlovca“ 18/21) kojim je turizam definiran kao jedno od razvojnih područja.

Članak 2.

Svrha ovog Programa je stvaranje povoljnog poduzetničkog okruženja za bavljenje turizmom, poticanje gospodarskih subjekata na bavljenje turističkom djelatnošću, stvaranje preduvjeta za razvoj turizma i promoviranje Karlovca kao poželjne turističke destinacije, a sve s osnovnim ciljem većeg zapošljavanja na području Karlovca i poboljšanja financijskih rezultata poslovanja gospodarskih subjekata.

Kao posebni, odnosno pojedinačni ciljevi očekuju se: veći broj tvrtki koje se bave turističkom djelatnošću ili im je djelatnost vezana uz turizam, povećanje broja turista i posjetitelja, kvalitetnija ostala turistička ponuda, brojnija i kvalitetnija ponuda kulturnih, zabavnih i sportskih sadržaja od značaja za turizam, unaprjeđenija turistička infrastruktura te uređeniji i ljepši grad, a time i bolji image grada na turističkom tržištu.

**II AKTIVNOSTI, NOSITELJI, NAČIN PROVEDBE I PLANIRANA SREDSTVA**

Članak 3.

Za provedbu Programa ukupno je planirano **1.783.753,00 EUR,** a planirane aktivnosti, nositelji, način provedbe i iznosi sredstava za provedbu određeni su kako slijedi:

**1.** **PROMIDŽBA TURIZMA GRADA KARLOVCA**

**Iznos: 154.500,00 EUR**

*Nositelj:* Grad Karlovac, UO za gospodarstvo, razvoj grada i fondove EU.

**1.1. Rashodi za usluge**

*Planirana sredstva: 4*.000,00 EUR.

*Opis aktivnosti:* Ova sredstva koristit će se za dodatno informiranje turista van sustava Turističkih zajednica i aktivnosti vezane uz turizam (troškovi za grafičke i tiskarske usluge, intelektualne i osobne usluge, autorski honorari i druge usluge vezane uz turizam).

*Način provedbe:* Nabava usluga.

*Nositelj:* Grad Karlovac, UO za gospodarstvo, razvoj grada i fondove EU.

**1.2. Usluge promidžbe i informiranja**

*Planirana sredstva:* 15.000,00 EUR.

*Opis aktivnosti:* Izrada promotivnih materijala potrebnih za promidžbu turizma grada Karlovca te izradu dokumenata potrebnih za provedbu manifestacija i drugih turističkih projekata Grada Karlovca.

*Način provedbe:* Nabava usluga.

**1.3. Ostali nespomenuti rashodi poslovanja**

*Planirana sredstva:* 500,00 EUR.

*Opis aktivnosti:* Ova sredstva koristit će se za troškove reprezentacije vezano uz promidžbu i informiranje, osiguranje opreme i slično.

*Način provedbe:* Nabava usluga.

*Nositelj:* Grad Karlovac, UO za gospodarstvo, razvoj grada i fondove EU.

**1.4. Tekuća donacija TZ Grada – potpora za razvoj turističke destinacije**

*Planirana sredstva:* 135.000,00 EUR.

*Opis aktivnosti:* Grad Karlovac dodjeljuje potporu TZ grada Karlovca za aktivnosti Programa rada Turističke zajednice za 2025.god. koji se usvaja na Turističkom vijeću i Skupštini Turističke zajednice, a Turistička zajednica provodi ili sudjeluje u provedbi aktivnosti:

- razvoj turističkog proizvoda kao što su organizacija raznih događanja,

- uređenje destinacije s ciljem poboljšanja uvjeta boravka turista,

- komunikacija sadržaja u destinaciji, za koje potrebe treba unapređivati bazu foto i video materijala, kreirati potreban promotivni materijal i WEB stranicu, upravljati Turističko-informativnim centrom (troškovi rada i osoblja), održavai info-punktove, te postavljati i održavati turističku signalzaciju.

*Način provedbe:* Subvencija Nositelju.

*Nositelj:* Turistička zajednica grada Karlovca.

**2. MANIFESTACIJA „ZVJEZDANO LJETO“**

**Iznos: 334.000,00 EUR**

**2.1. Rashodi za usluge**

*Planirana sredstva:* 255.000,00 EUR.

*Opis aktivnosti:* Ova sredstva namijenjena su za troškove usluga kod provedbe tradicionalne manifestacije Zvjezdano ljeto kojoj je organizator Grad Karlovac.

*Način provedbe:* Nabava usluga.

*Nositelj:* Grad Karlovac, UO za gospodarstvo, razvoj grada i fondove EU.

**2.2. Naknade troškova osobama izvan radnog odnosa**

*Planirana sredstva:* 55.000,00 EUR.

*Opis aktivnosti:* Ova sredstva koristit će se za troškove smještaja sudionika Međunarodnog festivala folklora koji je dio manifestacije Zvjezdano ljeto.

*Način provedbe:* Nabava usluga.

*Nositelj:* Grad Karlovac, UO za gospodarstvo, razvoj grada i fondove EU.

**2.3. Ostale usluge**

*Planirana sredstva:* 4.000,00 EUR.

*Opis aktivnosti:* Ova sredstva koristit će se za troškove reprezentacije izvođača na manifestaciji, te osiguranje opreme i osoba i sl.

*Način provedbe:* Nabava usluga.

*Nositelj:* Grad Karlovac, UO za gospodarstvo, razvoj grada i fondove EU.

**2.4. Tekuće donacije u novcu**

*Planirana sredstva:* 20.000,00 EUR.

*Opis aktivnosti:* Za dio programa Zvjezdanog ljeta objaviti će se javni poziv za iskaz interesa za sudjelovanje u programu Zvjezdanog ljeta te će se ovim sredstvima financirati prihvatljivi troškovi provedbe programa koji će biti odabrani. Javni poziv biti će namijenjen fizičkim i pravnim osobama: udrugama civilnog društva, zadrugama, udruženjima, umjetničkim organizacijama i sportskim klubovima.

*Način provedbe:* Subvencija odabranim izvođačima programa.

*Nositelj:* Grad Karlovac, UO za gospodarstvo, razvoj grada i fondove EU.

**3. MANIFESTACIJA „DANI PIVA“**

**Iznos: 315.000,00 EUR**

**3.1. Rashodi za usluge**

*Planirana sredstva:* 3100.000,00 EUR.

*Opis aktivnosti:* Ovim sredstvima financirat će se provedba tradicionalne manifestacije „Dani piva Karlovac“ kojoj je organizator Grad Karlovac.

*Način provedbe:* Nabava usluga.

*Nositelj:* Grad Karlovac, UO za gospodarstvo, razvoj grada i fondove EU.

**3.2. Ostale usluge**

*Planirana sredstva:* 5.000,00 EUR.

*Opis aktivnosti:* Ova sredstva koristit će se za troškove reprezentacije izvođača na manifestaciji, te osiguranje opreme i osoba i sl.

*Način provedbe:* Nabava usluga.

*Nositelj:* Grad Karlovac, UO za gospodarstvo, razvoj grada i fondove EU.

**4. MANIFESTACIJA „ADVENT“**

**Iznos: 249.500,00 EUR**

**4.1. Rashodi za usluge**

*Planirana sredstva:* 230.000,00 EUR.

*Opis aktivnosti:* Ovim sredstvima financirat će se provedba manifestacije „Advent u Karlovcu“ kojoj je organizator Grad Karlovac.

*Način provedbe:* Nabava usluga.

*Nositelj:* Grad Karlovac, UO za gospodarstvo, razvoj grada i fondove EU.

**4.2. Ostale usluge**

*Planirana sredstva:* 1.500,00 EUR.

*Opis aktivnosti:* Ova sredstva koristit će se za troškove reprezentacije izvođača na manifestaciji, te osiguranje opreme i osoba i sl.

*Način provedbe:* Nabava usluga.

*Nositelj:* Grad Karlovac, UO za gospodarstvo, razvoj grada i fondove EU.

**4.3. Tekuće donacije u novcu**

*Planirana sredstva:* 18.000,00 EUR.

*Opis aktivnosti:* Za dio programa Adventa objaviti će se javni poziv za iskaz interesa za sudjelovanje u programu Adventa te će se ovim sredstvima financirati prihvatljivi troškovi provedbe programa koji će biti odabrani. Javni poziv bit će namijenjen fizičkim i pravnim osobama: udrugama civilnog društva, zadrugama, udruženjima, umjetničkim organizacijama i sportskim klubovima.

*Način provedbe:* Subvencija odabranim izvođačima programa.

*Nositelj:* Grad Karlovac, UO za gospodarstvo, razvoj grada i fondove EU.

**5. OSTALE MANIFESTACIJE**

**Iznos: 130.328,00 EUR**

**5.1. Rashodi za usluge - ostale manifestacije**

*Planirana sredstva:* 117.000,00 EUR.

*Opis aktivnosti:* Ova sredstva namijenjena su za troškove usluga kod provedbe raznih manifestacija kojima je Grad Karlovac organizator ili suorganizator ili za koje Grad Karlovac pruža podršku trećim stranama-organizatorima manifestacija (program na starom Gradu Dubovcu vezano na Interreg projekt Fortitude, Valentinovo, Uskrs, Prvosvibanjska biciklijada, Karlovački cener i drugo).

*Način provedbe:* Nabava usluga.

*Nositelj:* Grad Karlovac, UO za gospodarstvo, razvoj grada i fondove EU.

**5.2. Ostale usluge**

*Planirana sredstva:* 12.000,00 EUR.

*Opis aktivnosti:* Ova sredstva koristit će se za troškove reprezentacije izvođača na manifestacijama, osiguranje opreme i osoba na manifestacijama i sl.

*Način provedbe:* Nabava usluga.

*Nositelj:* Grad Karlovac, UO za gospodarstvo, razvoj grada i fondove EU.

**5.3. Tekuće donacije u novcu – blagdanska događanja**

*Planirana sredstva:* 1.328,00 EUR.

*Opis aktivnosti:* Sredstva su namijenjena za financiranje aktivnosti koje će se provesti u suradnji s Franjevačkim samostanom povodom Uskrsnih i Božićnih blagdana.

*Način provedbe:* Subvencija Nositelju.

*Nositelj:* Franjevački samostan.

**6. TURISTIČKA INFRASTRUKTURA**

**Iznos: 50.000,00 EUR**

**6.1. Rashodi za usluge**

*Planirana sredstva:* 50.00,00 EUR.

*Opis aktivnosti:* Ova sredstva koristit će se za čuvanje (skladištenje) kućica (11 drvenih montažnih objekata u vlasništvu Grada), postavljanje kućica (montažu i demontažu) za potrebe ostalih manifestacija, obnovu i čišćenje kućica, te za najam dodatnih kućica i druge opreme ovisno o potrebama pojedine manifestacije. Zatim, sredstva će se prema potrebi koristiti i za druge usluge vezane uz turističku infrastrukturu kao što su usluge obnove postojeće ili postavljanje nove turističke interpretacije na terenu te ostale turističke opreme i infrastrukture. Osim rečenog, sredstva će se koristiti za nabavu cvijeća za tegle na prozorima i na kandelabrima u najužem gradskom centru, dodatno uređenje zelenih i drugih javnih površina koje su turistički atraktivne, te za nabavu i popravak opreme od turističkog značaja.

*Način provedbe:* Nabava usluga.

*Nositelj:* Grad Karlovac, UO za gospodarstvo, razvoj grada i fondove EU.

**7. Projekt GIFTSNET**

***Planirana sredstva*: 355.425,00 EUR**

*Opis aktivnosti:* Grad Karlovac u svojstvu partnera sudjeluje u projektu GIFTSNET koji je nastavak uspješno provedenog projekta FORTITUDE. Planiran je nastavak ulaganja u uređenje Branič kule, proširenje turističke ponude na Starom gradu Dubovcu, promocija ponude, organizacija Noći tvrđava i suradnja s lokalnom zajednicom. Projektom Revitalizacije Starog grada Dubovca s rekonstrukcijom dijela Ulice Zagrad – Gaj i gradnjom parkirališta se osigurava stavljanje u funkciju punog potencijala objekta i područja oko Starog grada Dubovca, te očuvanje onih dijelova objekta koji zahtijevaju obnovu radi poboljšanja sigurnosti za posjetitelje/turiste, također štiti se i sigurnost građevine i prostora, smanjuje potrošnja resursa i racionalnije se upravlja objektom i okolnim prostorom. Projekt se djelomično financira iz sredstava općih prihoda Grada Karlovca (25,7%), a većim dijelom (74,3%) iz sredstava EU i državnog proračuna.

*Način provedbe:* Nabava roba, radova i usluga.

*Nositelj:* UO za gospodarstvo, razvoj grada i fondove EU.

**8. Projekt CRO RACE**

***Planirana sredstva:* 30.000,00 EUR**

*Opis aktivnosti:* Ovim sredstvima financirat će se troškovi biciklističke utrke CRO RACE 2025., koja se organizira na području Hrvatske, podijeljeno regionalno u više etapa, a u jednoj od etapa je i područje Karlovca i Karlovačke županije čime se doprinosi promidžbi Karlovca kao turističke destinacije.

*Način provedbe:* Nabava usluga.

*Nositelj:* UO za gospodarstvo, razvoj grada i fondove EU.

**9. Projekt PORIN**

***Planirana sredstva:* 165.000,00 EUR**

*Opis aktivnosti:* Ovim projektom Unison-hrvatski glazbeni savez će u Karlovcu, u Školskoj sportskoj dvorani, 28.3.2025. organizirati prestižnu Hrvatsku glazbenu nagradu „Porin“. Cjelokupnom organizacijom događanja i dodjelom nagrade u Karlovcu doprinosi se brendiranju i pozicioniranju Karlovca kao glazbene destinacije što predstavlja dodatnu vrijednost u turističkoj ponudi Karlovca.

*Način provedbe:* Nabava usluga.

*Nositelj:* UO za gospodarstvo, razvoj grada i fondove EU.

**III.** **ZAVRŠNA ODREDBA**

Članak 4.

Ovaj Program objavit će se u Glasniku Grada Karlovca, a stupa na snagu 1. siječnja 2025. godine.

PREDSJEDNIK GRADSKOG VIJEĆA

Marin Svetić, inž.šumarstva

**OBRAZLOŽENJE**

Ovaj Program mjera poticanja razvoja turizma na području Grada Karlovca za 2025. godinu (u daljnjem tekstu: Program) predložen je s ciljem poticanja razvoja turizma koji je danas sve značajnija grana gospodarstva i na području Karlovca.

Za provedbu ovog Programa predviđeno je 1.783753,00 eura, kako je to utvrđeno u Nacrtu prijedloga Proračuna Grada Karlovca za 2025. g. u odjeljku: "Programu 5002 – POTICANJE RAZVOJA TURIZMA". Prijedlog aktivnosti ovog Programa izradio je Upravni odjel za gospodarstvo, razvoj grada i fondove EU koji je zadužen i za njihovu provedbu, odnosno za nadzor nad trošenjem onih sredstava koja će biti dodijeljena drugim korisnicima.

Programom se planira financiranje:

- promidžbe turizma na području grada Karlovca s iznosom 154.500,00 eura,

- manifestacije "Zvjezdano ljeto" s iznosom 334.000,00 eura,

- manifestacije "Dani piva" s iznosom 315.000,00 eura,

- manifestacije "Advent" s iznosom 249.500,00 eura,

- ostalih manifestacije s iznosom 130.328,00 eura,

- turističke infrastrukture s iznosom 50.000,00 eura,

- projekta GIFTSNET s iznosom 355.425,00 eura,

- projekta CRO RACE s iznosom 30.000,00 eura i

- projekta PORIN s iznosom 165.000,00 eura.

Osim promocije Karlovca kao poželjne turističke destinacije, svrha ovog Programa je da se doprinese stvaranju preduvjeta za razvoj turizma kako bi se gospodarski subjekti potaknuli na bavljenje turističkom djelatnošću, a s ciljem veće zaposlenosti u Karlovcu, te ostvarenja boljih rezultata poslovanja poduzetnika koji se bave turizmom i poduzetnika na čije poslovanje pozitivno utječe veća turistička aktivnost.

Predlaže se Gradskom vijeću da donese Program razvoja turizma na području grada Karlovca za 2025.god. kako je predloženo u materijalima.

Karlovac, 04. prosinca, 2024.g.

Sastavila SLUŽBENICA OVLAŠTENA ZA

PRIVREMENO OBAVLJANJE POSLOVA PROČELNICE

Biserka Cukina Tropčić, dipl.oec. Daniela Peris, struč.spec.oec.