|  |  |  |  |
| --- | --- | --- | --- |
| A red and white checkered coat of arms  Description automatically generated | |  |  |
| REPUBLIKA HRVATSKA  KARLOVAČKA ŽUPANIJA | |  |
| A red blue and white coat of arms  Description automatically generated | GRAD KARLOVAC |  |
|  |  |  |  |

GRADSKO VIJEĆE

KLASA:

URBROJ:

Karlovac, 2024. godine

- PRIJEDLOG -

Na temelju članka 39. Zakona o elektroničkim medijima („Narodne novine”, broj 111/21, 114/22), članka 35. Zakona o lokalnoj i područnoj (regionalnoj) samoupravi („Narodne novine", broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 34. i 97. Statuta Grada Karlovca („Glasnik Grada Karlovca“ 7/09, 8/09, 3/13, 6/13, 1/15 – pročišćeni tekst, 3/18, 6/20, 4/21, 8/21, 9/21-potpuni tekst i 10/22), Gradsko vijeće Grada Karlovca na \_\_\_\_ sjednici održanoj dana \_\_\_\_\_\_\_\_ 2024. godine donosi

PRAVILNIK

o financiranju programskih sadržaja elektroničkih medija Grada Karlovca

l. OPĆE ODREDBE

Članak 1.

Ovim Pravilnikom utvrđuje se postupak dodjele sredstava Proračuna Grada Karlovca za financiranje programskih sadržaja elektroničkih medija.

Grad Karlovac potiče funkciju elektroničkih medija u razvoju demokracije, pluralizma i stvaranju pravednijeg društva. Elektronički mediji svoju funkciju ostvaruju posredovanjem između jedinice lokalne samouprave i građana te javnosti prenoseći informacije od društvene važnosti. Elektronički mediji su platforma za posredovanje u komunikaciji građana s gradskim institucijama i subjektima.

Grad Karlovac će prema kriterijima utvrđenim ovim Pravilnikom financijski podupirati programske sadržaje regionalnih i lokalnih elektroničkih medija kako bi oni zadržali svoju važnu ulogu nepristranog informiranja i bili javni servis građana.

Gradonačelnik Grada Karlovca raspisuje javni poziv koji se objavljuje na internetskim stranicama Grada Karlovca za svaku proračunsku godinu te se dodjeljuju sredstva temeljem prijedloga Povjerenstva za dodjelu financijskih sredstava medijima (dalje u tekstu: Povjerenstvo).

II. CILJEVI DODJELE SREDSTAVA

Članak 2.

Cilj dodjele sredstava je proizvodnja i objava kvalitetnih programskih sadržaja: informativnih, kulturnih, umjetničkih, stručnih, znanstvenih i drugih. Također, cilj je povećanje kvalitete, opsega i dostupnosti medijskih sadržaja koji obraduju teme važne za život u Gradu Karlovcu, čime se ostvaruje pravo građana na javno informiranje i obaviještenost o svim društveno važnim temama. Objavljujući sadržaje od javnog interesa lokalni mediji ispunjavaju svoju javnu funkciju i pridonose participaciji građana i njihovoj uključenosti.

Prenošenje informacija koje se odnose na rad i djelovanje tijela Grada Karlovca drugih pravnih i fizičkih osoba koje obavljaju javnu službu, a čije odluke izravno utječu na građane i kvalitetu njihovog života, trebalo bi doprinijeti povećanju pluralizma tema i razvijanju društvene odgovornosti.

III. UVJETI ZA DODJELU SREDSTAVA

Članak 3.

Na Javni poziv mogu se prijaviti pružatelji koji obavljaju djelatnost audio i/ili audiovizualnih medijskih usluga i usluga elektroničkih publikacija te koji ispunjavaju sljedeće uvjete:

nakladnici elektroničkih publikacija koji imaju sjedište na području Grada Karlovca,



lokalni i regionalni radijski i televizijski nakladnici koji imaju sjedište na području Republike Hrvatske te imaju koncesiju za područje Grada Karlovca,



elektroničke publikacije upisane su u Knjigu pružatelja elektroničkih publikacija,



 radijski nakladnici upisani su u Knjigu pružatelja medijskih usluga radija Agencije za elektroničke medije (AEM) - područje koncesije Grad Karlovac,

 televizijski nakladnici upisani su u Knjigu pružatelja medijskih usluga televizije Agencije za elektroničke medije (AEM) - područje koncesije digitalna regija D4 i D6,

prijavitelj mora biti upisan u odgovarajuću Knjigu pružatelja Agencije za elektroničke medije (AEM) najmanje godinu dana prije dana predaje prijave,



prema podacima iz sudskog, obrtnog ili drugog odgovarajućeg registra imaju registrirano poslovanje pružanja usluga elektroničkih publikacija, djelatnost elektroničkih komunikacijskih mreža i usluga, djelatnost javnog informiranja.



Pravo na dodjelu financijskih sredstava ne mogu ostvariti pružatelji usluga audio i/ili audiovizualnih medijskih usluga i usluga elektroničkih publikacija:

koji se za prijavljene programske sadržaje financiraju iz sredstava Fonda za poticanje i pluralizam elektroničkih medija, proračuna Europske unije i državnog proračuna,



 koji su u likvidaciji ili stečajnom postupku,

 koji imaju nepodmirenih obveza prema državnom proračunu i Gradu Karlovcu,

koji u posljednje dvije godine imaju izrečenu mjeru Novinarskog suda časti, Vijeća za elektroničke medije ili Pučkog pravobranitelja.



IV. KRITERIJI ZA UTVRĐIVANJE VISINE FINANCIRANJA

Članak 4.

Grad Karlovac visinu iznosa sredstava za elektroničke medije koji se prijavljuju na javni poziv definirat će sukladno objektivnim, nepristranim i ranije utvrđenim kriterijima, imajući u vidu činjenicu kako je transparentna raspodjela sredstava preduvjet daljnjeg razvoja njihove kvalitete i sadržaja u interesu Grada Karlovca.

Grad Karlovac poticat će pluralizam medija sukladno platformama na kojima prenose informacije:

 Televizija,

 Radio,

 Elektroničke publikacije.

Članak 5.

Osnovni kriteriji temeljem kojih će se utvrđivati prednost prijavljenog programskog sadržaja za financiranje audiovizualnih (televizijskih) programa od interesa za Grad Karlovac:

|  |  |  |
| --- | --- | --- |
|  | KRITERIJ | BROJ BODOVA |
| 1. | Lokalni karakter programskog sadržaja (usmjerenost na potrebe i interese građana Grada Karlovca) | 0 - 5 |
| 2. | Ponuđeni programski sadržaj je originalan, novi, vlastiti i potpisan. | 0 - 5 |
| 3. | Poštivanje profesionalnih standarda struke (izravan kontakt s izvorom informacija, dvije strane priče, dva nepovezana izvora prilikom provjere informacija) | 0 - 5 |
|  | UKUPNO: | 0 - 15 |

Vrijednost boda je sljedeća:

* 5 = u potpunosti se odnosi na prijavljeni program,
* 4 = u velikoj mjeri se odnosi na prijavljeni program,
* 3 = djelomično se odnosi na prijavljeni program,
* 2 = u najmanjoj mogućoj mjeri se odnosi na prijavljeni program,
* 1 = nedovoljno se odnosi na prijavljeni program,
* 0 = nije primjenjivo.

Dodatno će se ocjenjivati sadržaji usmjereni na teme:

|  |  |  |
| --- | --- | --- |
|  | KRITERIJ | BROJ BODOVA |
| 1. | Praćenje gospodarskih aktivnosti na području Grada Karlovca | 0 - 3 |
| 2. | Praćenje demografskih mjera, razvoj znanosti, kulture, odgoja, obrazovanja i sporta | 0 - 3 |
| 3. | Praćenje turizma i turističkih manifestacija Grada Karlovca te zaštita okoliša | 0 - 3 |
| 4. | Praćenje teme iz područja zdravlja i socijalne uključenosti posebice populacije starijih osoba, hrvatskih branitelja, osoba s invaliditetom i osoba s posebnim potrebama | 0 - 3 |
| 5. | Nacionalne manjine u Gradu Karlovcu te ravnopravnost spolova | 0 - 3 |
|  | UKUPNO: | 0 -15 |

Vrijednost boda je sljedeća:

* + - 3 = u potpunosti se odnosi na prijavljeni program,
    - 2 = u velikoj mjeri se odnosi na prijavljeni program,
    - 1 djelomično se odnosi na prijavljeni program
    - 0 = nije primjenjivo.

|  |  |
| --- | --- |
| UKUPNI MAKSIMALNI BROJ BODOVA | 30 |

Osnovni kriteriji temeljem kojih će se utvrđivati prednost prijavljenog programskog sadržaja za financiranje radijskih programa od interesa za Grad Karlovac:

|  |  |  |
| --- | --- | --- |
|  | KRITERIJ | BROJ BODOVA |
| 1. | Lokalni karakter programskog sadržaja (usmjerenost na potrebe i interese građana Grada Karlovca) | 0 -5 |
| 2. | Ponuđeni programski sadržaj je originalan, novi, vlastiti i potpisan | 0 - 5 |
| 3. | Poštivanje profesionalnih standarda struke prilikom objavljivanja programskog sadržaja (izravan kontakt s izvorom informacija, dvije strane priče, dva nepovezana izvora prilikom provjere informacija) | 0 - 5 |
|  | UKUPNO | 0 -15 |

Vrijednost boda je sljedeća:

* 5 = u potpunosti se odnosi na prijavljeni program,
* 4 = u velikoj mjeri se odnosi na prijavljeni program,
* 3 = djelomično se odnosi na prijavljeni program,
* 2 = u najmanjoj mogućoj mjeri se odnosi na prijavljeni program,
* 1 = nedovoljno se odnosi na prijavljeni program,
* 0 = nije primjenjivo.

Dodatno će se ocjenjivati sadržaji usmjereni na teme:

|  |  |  |
| --- | --- | --- |
|  | KRITERIJ | BROJ BODOVA |
| 1. | Praćenje gospodarskih aktivnosti na području Grada Karlovca | 0 - 3 |
| 2. | Praćenje demografskih mjera, razvoj znanosti, kulture, odgoja, obrazovanja i sporta | 0 - 3 |
| 3. | Praćenje turizma i turističkih manifestacija Grada Karlovca te zaštita okoliša | 0 - 3 |
| 4. | Praćenje teme iz područja zdravlja i socijalne uključenosti posebice populacije starijih osoba, hrvatskih branitelja, osoba s invaliditetom i osoba s posebnim potrebama | 0 -3 |
| 5. | Nacionalne manjine u Gradu Karlovcu te ravnopravnost spolova | 0 - 3 |
|  | UKUPNO: | 0 - 15 |

Vrijednost boda je sljedeća:

* 3 = u potpunosti se odnosi na prijavljeni program,
* 2 = u velikoj mjeri se odnosi na prijavljeni program,
* 1 = djelomično se odnosi na prijavljeni program,
* 0 = nije primjenjivo.

|  |  |
| --- | --- |
| UKUPNI MAKSIMALNI BROJ BODOVA | 30 |

Osnovni kriteriji temeljem kojih će se utvrđivati prednost prijavljenog programskog sadržaja za financiranje sadržaja elektroničkih publikacija od interesa za Grad Karlovac:

|  |  |  |
| --- | --- | --- |
|  | KRITERIJ | BROJ BODOVA |
| 1. | Lokalni karakter programskog sadržaja (usmjerenost na potrebe i interese građana Grada Karlovca) | 0 - 5 |
| 2. | Ponuđeni programski sadržaj je originalan, novi, vlastiti i potpisan | 0 - 5 |
| 3. | Kvantiteta objavljivanja programskog sadržaja koji se predlaže i pozicija predloženog programskog sadržaja unutar ukupnog programa medija pozicija objava za portale: naslovnica, podstranica, posebna rubrika i sl. | 0 - 5 |
| 4. | Poštivanje profesionalnih standarda struke prilikom objavljivanja programskog sadržaja (izravan kontakt s izvorom informacija, dvije strane priče, dva nepovezana izvora prilikom provjere informacija i slično) | 0 - 5 |
|  | UKUPNO: | 0 - 20 |

Vrijednost boda je sljedeća:

* 5 = u potpunosti se odnosi na prijavljeni program,
* 4 = u velikoj mjeri se odnosi na prijavljeni program,
* 3 = djelomično se odnosi na prijavljeni program,
* 2 = u najmanjoj mogućoj mjeri se odnosi na prijavljeni program,
* 1 = nedovoljno se odnosi na prijavljeni program,
* 0 = nije primjenjivo.

Dodatno će se ocjenjivati sadržaji usmjereni na teme:

|  |  |  |
| --- | --- | --- |
|  | KRITERIJ | BROJ BODOVA |
| 1. | Praćenje gospodarskih aktivnosti na području Grada Karlovca | 0 - 3 |
| 2. | Praćenje demografskih mjera, razvoj znanosti, kulture, odgoja, obrazovanja i sporta | 0 - 3 |
| 3. | Praćenje turizma i turističkih manifestacija Grada Karlovca te zaštita okoliša | 0 - 3 |
| 4. | Praćenje teme iz područja zdravlja i socijalne uključenosti posebice populacije starijih osoba, hrvatskih branitelja, osoba s invaliditetom i osoba s posebnim potrebama | 0 - 3 |
| 5. | Nacionalne manjine u Gradu Karlovcu te ravnopravnost spolova | 0 - 3 |
|  | UKUPNO: | 0 - 15 |

Vrijednost boda je sljedeća:

* 3 u potpunosti se odnosi na prijavljeni program,
* 2 = u velikoj mjeri se odnosi na prijavljeni program,
* 1 = djelomično se odnosi na prijavljeni program,
* 0 = nije primjenjivo.

|  |  |
| --- | --- |
| UKUPNI MAKSIMALNI BROJ BODOVA | 35 |

Sukladno ostvarenim bodovima i osiguranim proračunskim sredstvima odabrani programski sadržaji financirat će se prema bodovnoj listi utvrđenoj u obrascu ocjenjivanja.

Članak 6.

Povjerenstvo za dodjelu financijskih sredstava medijima utvrđuje prijedlog za dodjelu financijskih sredstava temeljem postignutog broja bodova sukladno utvrđenim kriterijima iz članka 5. ovog Pravilnika.

1. BROJ I SADRŽAJ PRIJAVE NA JAVNI POZIV

Članak 7.

Nakladnik može na Javni poziv prijaviti najviše dva programska sadržaja. U tom slučaju programske sadržaje prijavljuje odvojeno, odnosno za svaki programski sadržaj koristi zasebni Programski Obrazac prijave.

Prijava se smatra potpunom ako sadrži sve prijavne obrasce i obvezne priloge, potpisane i ovjerene, kako slijedi:

* + Obrazac 1. - Podaci o prijavitelju na Javni poziv za financiranje programskih sadržaja elektroničkih medija,
  + Obrazac 2. - Podaci o programskom sadržaju koji se prijavljuje na Javni poziv za financiranje programskih sadržaja elektroničkih medija,
  + Obrazac 3. - Izjava o točnosti i istinitosti podataka - potpisana od strane ovlaštene osobe za zastupanje,
  + Obrazac 4. - Izjava o prihvatljivosti prijavitelja - ispunjena u cijelosti, potpisana od strane ovlaštene osobe za zastupanje,
  + Obrazac 5. - Izjava o nepostojanju izrečenih mjera Novinarskog suda časti, Vijeća za elektroničke medije ili Pučkog pravobranitelja — potpisana od strane osobe ovlaštene za zastupanje,
  + Ovjereni izvadak iz Upisnika pružatelja elektroničkih publikacija koji se vodi pri Vijeću za elektroničke medije, a koji nije stariji od 6 mjeseci zaključno s danom objave Javnog poziva,
  + Potvrda Porezne uprave o stanju duga po osnovi javnih davanja o kojima službenu evidenciju vodi Porezna uprava, a koja nije starija od 30 dana zaključno s danom objave Javnog poziva

Prijava se podnosi putem web aplikacije (dostupne na mrežnim stranicama Grada Karlovca www.karlovac.hr.) u kojoj se nalazi prijavni obrazac te se kroz aplikaciju prilažu obvezni prilozi navedeni u natječajnoj dokumentaciji. Sve prijave moraju biti u potpunosti elektronički ispunjene uz obrasce za popunjavanje i učitavanje preuzete sa službene mrežne stranice: www.karlovac.hr.

Prijavitelj navedene obrasce izjava popunjava putem računala te ih obavezno potpisuje vlastoručnim potpisom ili kvalificiranim elektroničkim potpisom i učitava u web aplikaciju. Ukoliko prijavitelj unutar roka pošalje prijavu, u slučaju da je stekao nove informacije, ideje ili želi mijenjati elemente programskog sadržaja, može unutar istog roka poslati novu prijavu na isti način. U tom slučaju prijava koju će razmatrati Povjerenstvo je ona koja je zadnja poslana u roku za prijavu.

1. OBVEZE MEDIJA

Članak 8.

Mediji koji ostvare pravo na financijska sredstva temeljem ovoga Pravilnika dužni su:

 objavljivati programske sadržaje sukladno podnesenoj prijavi tj. utvrđene ugovornom obvezom,  objavljivati sadržaje sukladno ciljevima, navedenim u članku 2. ovog Pravilnika.

1. ODLUČIVANJE O IZNOSIMA DODIJELJENIH SREDSTAVA

Članak 9.

Odluku o iznosu pojedinačnih financijskih sredstava iz ovoga Pravilnika donijet će Gradonačelnik Grada Karlovca, a na prijedlog Povjerenstva za dodjelu financijskih sredstava medijima (u daljnjem tekstu: Povjerenstvo).

Na temelju Odluke o iznosu pojedinačnih financijskih sredstava Gradonačelnik zaključuje Ugovor o dodjeli sredstava s podnositeljima prijave kojima su dodijeljena sredstva (korisnicima sredstava).

1. POVJERENSTVO ZA DODJELU FINANCIJSKIH SREDSTAVA MEDIJIMA

Članak 10.

Povjerenstvo za dodjelu financijskih sredstava medijima osniva i imenuje Gradonačelnik Grada Karlovca.

Povjerenstvo ima predsjednika i 4 (četiri) člana, koji mogu biti imenovani iz redova službenika upravnih tijela Grada Karlovca, kao i vanjski članovi.

Predsjednik Povjerenstva koordinira rad Povjerenstva i priprema konačnu ocjenu prijavljenog programskog sadržaja zbrajanjem ukupne ocjene pojedinačnih obrazaca za procjenu kvalitete, usuglašava stajališta Povjerenstva te priprema zapisnike sa sjednica Povjerenstva.

Članak 11.

Članovi Povjerenstva imaju obvezu obavljati sljedeće poslove:

* + izvršiti postupak provjere ispunjavanja administrativnih uvjeta poziva koristeći standardiziranu tablicu za upisivanje podataka,
  + razmotriti i prema postavljenim kriterijima u propisanom obrascu ocjenjivanja ocijeniti programe nakladnika prijavljene u sklopu javnog poziva koje su ispunili administrativne uvjete natječaja koristeći standardiziranu tablicu za upisivanje podataka,
  + procijeniti prijave objektivno, nepristrano i bez subjektivnih utjecaja na temelju podataka iz same prijave na javni poziv, podnijeti Gradonačelniku prijedlog Odluke o dodjeli sredstava za financiranje programskih sadržaja elektroničkih medija.

Odluku o dodjeli sredstava za financiranje programskih sadržaja elektroničkih medija donosi Gradonačelnik Grada Karlovca na prijedlog Povjerenstva.

Članak 12.

Član Povjerenstva dužan je odmah izvijestiti ostale članove Povjerenstva o spoznaji da se nalazi u mogućem sukobu interesa.

O rješavanju sukoba interesa odlučuje se za svaki slučaj posebno.

U situaciji kada se utvrdi sukob interesa, Gradonačelnik će umjesto člana Povjerenstva koji je u sukobu interesa imenovati novog člana.

Članak 13.

Predsjednik i članovi Povjerenstva mogu podnijeti ostavku na članstvo u Povjerenstvu te su o ostavci dužni odmah obavijestiti predsjednika Povjerenstva, odnosno Gradonačelnika.

Članak 14.

Predsjednik i članovi Povjerenstva ne smiju za vrijeme, ni nakon procesa razmatranja prijava, informirati javnost i/ili podnositelja prijava o sadržaju rasprava i ocjenama danim za pojedine prijavljene programske sadržaje, niti iznositi u javnost podatke internog karaktera.

Članak 15.

Administrativnu pomoć u radu Povjerenstva i sve tehničke poslove vezane uz natječaj obavljat će Upravni odjel za poslove gradonačelnika.

IX. PODNOŠENJE PRIGOVORA

Članak 16.

Podnositelj prijave koji je sudjelovao u javnom pozivu za dodjelu sredstava može podnijeti prigovor isključivo na provedeni postupak, a samo zbog bitne povrede pravila postupka.

Rok za podnošenje prigovora je 8 (osam) dana od objave Odluke o dodjeli financijskih sredstava na mrežnim stranicama Grada Karlovca.

O prigovoru odlučuje Gradonačelnik.

1. RAZDOBLJE FINANCIRANJA I NAČIN ISPLATE SREDSTAVA

Članak 17.

Financijska sredstva koja Grad Karlovac dodjeljuje putem javnih poziva odnosi se, u pravilu, na financiranje programskih sadržaja elektroničkih medija koje će se provoditi u kalendarskoj godini za koju se javni poziv raspisuje, što će se definirati samim javnim pozivom.

Isplate sredstava obavljat će se nakon zaključenja ugovora o dodjeli sredstava s korisnicima, u mjesečnim obrocima, što će se utvrditi samim ugovorom o dodjeli sredstava.

1. OBVEZA IZVJEŠTAVANJA I POVRAT SREDSTAVA

Članak 18.

Korisnik sredstava obvezan je dostaviti Gradu Karlovcu pisano izvješće o namjenskom utrošku sredstava u roku utvrđenom ugovorom o dodjeli sredstava.

Grad Karlovac će raskinuti ugovor o dodjeli sredstava ako korisnik sredstava ne dostavi Gradu Karlovcu pisano izvješće iz prethodnog stavka u roku utvrđenom ugovorom o dodjeli sredstava odnosno ako se utvrdi da sredstva koristi nenamjenski odnosno suprotno odredbama ovog Pravilnika i ugovora o dodjeli sredstava.

1. ZAVRŠNE ODREDBE

Članak 19.

Ovaj Pravilnik stupa na snagu osmog dana od dana objave u „Glasniku Grada Karlovca”

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing.šumarstva,

## Podaci o prijavitelju na Javni poziv za financiranje programskih sadržaja elektroničkih medija

|  |
| --- |
| 1. Naziv prijavitelja (puni naziv) |
| 2. Adresa sjedišta (ulica i kućni broj, mjesto, poštanski broj) |
| 3. Osoba ovlaštena za zastupanje (ime, prezime, funkcija) |
| 4. Kontakt osoba (ime, prezime, funkcija) |
| 5. Broj telefona/mobitela kontakt osobe |
| 6. Adresa e-pošte kontakt osobe |
| 7. Mrežna stranica |
| 8. Kratak opis elektroničkog medija (koncesija, uređivačka politika, ciljana publika) |
| 9. Godina osnutka, broj upisa u evidenciju Agencije za elektroničke medije |
| 10. OIB |
| 11. IBAN |
| 12. Broj zaposlenih (stalni radni odnos, vanjski suradnici) |
| Dokumentacija o gledanosti, slušanosti, dosegu objava:   1. Recentno istraživanje o slušanosti za radijske nakladnike, isprint google analitike posjećenosti mrežnih stranica za elektroničke publikacije - Audience Overview (istraživanje mora obuhvaćati vremensko razdoblje koje prethodi raspisivanju Javnog poziva i to najmanje 6 mjeseci) 2. Društvene mreže prijavitelja ( Popis društvenih mreža na kojima je elektronički medij prisutan uz navođenje količine pratitelja za svaku pojedinačnu društvenu mrežu) |
| Napomena |



Mjesto i datum: Ime i prezime

Potpis

## Podaci o programskom sadržaju koji se prijavljuje na Javni poziv za financiranje programskih sadržaja elektroničkih medija

|  |
| --- |
| Naziv programskog sadržaja |
| Voditelj projekta/programskog sadržaja (ime, prezime, funkcija, kontakt mail adresa, broj telefona) |
| Opis programskog sadržaja (detaljan opis programskog sadržaja koji se predlaže, tematska definiranost i razrada, način obrade tema, kratki sinopsis jedne „pilot” emisije kao ogledni primjer, oprema tematskih objava ili pojedinačne objave i sl.) |
| Kvantiteta i pozicija (broj emisija, odnosno količina tematskih ili pojedinačnih objava kroz godinu i/ili na mjesečnoj/tjednoj razini, trajanje programskog sadržaja (u minutama), vrijeme emitiranja/repriziranja, pozicija objava u elektroničkim publikacijama: naslovnica, podstranica, posebna rubrika, trajanje dostupnosti objave na predloženoj poziciji i sl.) |
| Kvaliteta, kreativnost, prilagođenost publici (način pripreme i objavljivanja programskog sadržaja, uključenost sugovornika i na koji način, upotreba audio, video i foto sadržaja u programskom prijedlogu, najavljivanje programskog sadržaja, zaduženja osoba uključenih u pripremu i proizvodnju programskog sadržaja, načini kojima se tema programskog sadržaja približava i prilagođava publici i sl.) |
| Dodana vrijednost (dodatne mogućnosti korištenja predloženog programskog sadržaja u mediju prijavitelja ili na drugim mjestima, objave na društvenim mrežama, način vrijeme i dinamika objava na mrežama i sl.). |
| Troškovi proizvodnje i emitiranja/objavljivana programskog sadržaja |
| Napomena |



Mjesto i datum: Ime i prezime

Potpis

## IZJAVA O TOČNOSTI I ISTINITOSTI PODATAKA

Prijavitelj:

(upišite naziv, sjedište i OIB prijavitelja)

Naziv programskog sadržaja:

(upišite naziv prijavljenog programa)

Ja, niže potpisani/a kao osoba ovlaštena za zastupanje organizacije koja podnosi prijavu, potvrđujem da su svi podaci navedeni u ovoj prijavi točni i istiniti.

Svojim potpisom ujedno dajem suglasnost Gradu Karlovcu da prikuplja, provjerava i obrađuje poslovne i osobne podatke o organizaciji koju zastupam.

Razumijem da će Grad Karlovac prikupljati, provjeravati i obrađivati gore navedene podatke u svrhu provjere ispunjavanja propisanih uvjeta natječaja, provedbe natječajnog postupa te u svrhu promotivnih i izvještajnih aktivnosti Grada Karlovca.

Razumijem da će Grad Karlovac podatke prikupljati i obrađivati sukladno Općoj uredbi o zaštiti podataka (EU GDPR) i Zakonu o provedbi Opće uredbe o zaštiti podataka („Narodne Novine", broj 42/18), uz primjenu odgovarajućih organizacijskih i tehničkih mjera zaštite osobnih podataka od neovlaštenog pristupa, zlouporabe, otkrivanja, gubitka ili uništenja.

Razumijem da će Grad Karlovac čuvati povjerljivost osobnih podataka te pristup osobnim podacima omogućiti samo onim zaposlenicima kojima su oni potrebni radi provedbe njihovih poslovnih procesa, a trećim osobama samo u slučajevima koji su propisani gore navedenom Uredbom i Zakonom o provedi Uredbe.

Razumijem da je rok čuvanja ovako prikupljenih podataka do ispunjanja zakonskih zahtjeva o rokovima čuvanja relevantne dokumentacije u provedbi Javnog poziva za financiranje programskih sadržaja elektroničkih medija od interesa za Grad Karlovac.



Mjesto i datum: Ime i prezime

Potpis

## Obrazac 4

## IZJAVA O PRIHVATLJIVOSTI PRIJAVITELJA

Prijavitelj:

(upišite naziv, sjedište i OIB prijavitelja) Naziv programskog sadržaja:

(upišite naziv prijavljenog programa)

Ja, niže potpisani/a kao osoba ovlaštena za zastupanje organizacije koja podnosi prijavu pod kaznenom i materijalnom odgovornošću izjavljujem:

* da za prijavitelja nije pokrenut stečajni postupak
* da se prijavitelj ne nalazi u postupku likvidacije (ili sličnom postupku prema nacionalnom zakonodavstvu zemlje sjedišta gospodarskog subjekta)
* da prijavitelj nije u postupku obustavljanja poslovne djelatnosti ili da je nije već obustavio
* da prijavitelj nema nepodmirena dugovanja prema državnom proračunu Republike Hrvatske i Gradu Karlovcu
* da prijavljeni programski sadržaj nije financiran iz sredstava Fonda za poticanje i pluralizam elektroničkih medija, proračuna Europske unije te državnog proračuna Republike Hrvatske a istinitost, točnost i potpunost svih navedenih podataka potvrđujem svojim pečatom i potpisom ovlaštene osobe.

Mjesto i datum:

Ime i prezime

Potpis

## IZJAVA

Prijavitelj:

(upišite naziv, sjedište i OIB prijavitelja) Naziv programskog sadržaja:

(upišite naziv prijavljenog programa)

Ja, niže potpisani/a kao osoba ovlaštena za zastupanje organizacije koja podnosi prijavu izjavljujem da prema prijavitelju nisu izrečene mjere:

* Novinarskog suda časti
* Vijeća za elektroničke medije
* Pučkog pravobranitelja, a istinitost, točnost i potpunost svih navedenih podataka potvrđujem svojim pečatom i potpisom ovlaštene osobe.

Mjesto i datum:

Ime i prezime

Potpis

**Obrazloženje**

Odredbom članka 39. Zakona o elektroničkim medijima propisano je da ukoliko su sredstva za proizvodnju i objavljivanje programa regionalnih i lokalnih nakladnika televizije i/ili radija te

elektroničkih publikacija osigurana u proračunima tijela državne uprave i javnim ustanovama kojima je osnivač Republika Hrvatska, kao i pravnih osoba u vlasništvu ili pretežitom vlasništvu Republike Hrvatske, proračunima jedinica lokalne i područne (regionalne) samouprave, ta se sredstva dodjeljuju putem javnog poziva, a na temelju javno objavljenih kriterija.

.

Pravilnik o financiranju programskih sadržaja elektroničkih medija Grada Karlovca je opći akt iz samoupravnog djelokruga Grada Karlovca kojim se utvrđuje postupak dodjele sredstava Proračuna Grada Karlovca za financiranje programskih sadržaja elektroničkih medija te propisuju kriteriji za dodjelu sredstava propisani člankom 39.Zakona o elektroničkim medijima.

Cilj dodjele sredstava je proizvodnja i objava kvalitetnih programskih sadržaja i to: informativnih, kulturnih, umjetničkih i stručnih te povećanje kvalitete, opsega i dostupnosti medijskih sadržaja koji obraduju teme važne za život i rad u Gradu Karlovcu. Na taj način se ostvaruje pravo građana na javno informiranje i obaviještenost o svim društveno važnim temama.

O nacrtu prijedloga Pravilnika provedeno je savjetovanje s javnošću u priodu od 31.10.2024. godine do 30.11.2024. godine i nije bilo dostavljenih očitovanja predstavnika javnosti.

Slijedom prethodno navedenog molimo Gradsko vijeće da razmotri i usvoji preloženi Pravilnik.

Pročelnica

Upravnog odjela za poslove gradonačelnika:

Dijana Kujinek, mag. nov.