|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

**GRADSKO VIJEĆE**

**KLASA: PRIJEDLOG**

**URBROJ:**

Karlovac,

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članka 141. Zakona o odgoju i obrazovanju u osnovnoj i srednjoj školi („Narodne novine“ br. 87/08, 86/09, 92/10, 105/10, 90/11, 16/12, 86/12, 94/13, 152/14, 07/17, 68/18, 98/19 i 64/20, 151/22), Proračuna Grada Karlovca za 2025. godinu i članka 34. i 97. Statuta Grada Karlovca (Glasnik Grada Karlovca broj 9/21-potpuni tekst i 10/22), Gradsko vijeće Grada Karlovca na \_\_\_\_\_\_\_\_\_\_ sjednici održanoj dana\_\_\_\_\_\_\_\_\_\_\_2024. godine donosi

**O D L U K U**

**o kriterijima, mjerilima i načinu financiranja decentraliziranih funkcija**

**u osnovnim školama na području grada Karlovca za 2025. godinu**

I.

Odlukom o kriterijima, mjerilima i načinu financiranja decentraliziranih funkcija u osnovnim školama na području grada Karlovca u 2025. godini (u daljnjem tekstu: Odluka), utvrđuje se opseg djelatnosti, kriteriji, mjerila i način financiranja rashoda osnovnih škola sukladno okvirima bilančnih sredstava koja utvrđuje Vlada RH Odlukom o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2025. godini i planiranim sredstvima u Proračunu Grada Karlovca za 2025. godinu.

II.

U Proračunu Grada Karlovca za 2025. godinu, osiguravaju se sredstva za financiranje decentraliziranih funkcija u osnovnom školstvu grada Karlovca iz točke I. ove Odluke u ukupnom iznosu od **1.598.212,00 €** za sljedeće izdatke:

1. **materijalne i financijske rashode te rashode za tekuće i investicijsko**

**održavanje osnovnih škola u iznosu od 1.372.012,00 €,**

**2. rashode za nabavu proizvedene dugotrajne imovine i dodatna ulaganja na**

**nefinancijskoj imovini u iznosu od 226.200,00 €.**

III.

Sredstva za materijalne i financijske rashode, te rashode za tekuće i investicijsko održavanje iz točke II. ove Odluke koriste se za financiranje rashoda sukladno računskom planu koji obuhvaća:

* **32 – Materijalne rashode**
* **34 - Financijske rashode**

Rashodi iz stavka I ove Odluke odnose se na sljedeće vrste troškova:

1. **opći troškovi** - financiraju se prema opsegu djelatnosti (broj učenika, broj razrednih odjela, broj školskih zgrada (građevina)

* uvažavajući specifičnosti pojedinih škola (straost objekta, prostorni uvjeti i dr.) nadležni Upravni odjel za društvene djelatnosti u suradnji sa školama može izvršiti određene preraspodjele utvrđenih bilančnih prava

**Kriteriji za financiranje općih troškova škole su**:

* 1. iznos po učeniku 5,50 € mjesečno
  2. iznos po razrednom odjelu 20,00 € mjesečno
  3. iznos po školskoj zgradi (građevini) 620,00 € mjesečno
  4. škole s 3 i više građevina ostvaruju pravo na dodatnh 60,00 € mjesečno

1. **ostali troškovi** - financiraju se prema kriteriju stvarnog izdatka.

IV.

1. **OPĆI TROŠKOVI**

Prema kriteriju **opsega djelatnosti** škole financiraju se sljedeće vrste izdataka:

* komunalne usluge i naknade
* usluge telefona, pošte i prijevoza
* pedagoška i druga obvezatna periodika, časopisi prema uputi Ministarstva znanosti, obrazovanja i mladih
* izdaci za nabavu pribora za izvođenje nastavnih planova i programa, nabavu sitnog inventara i sredstava zaštite na radu
* materijal za čišćenje
* odvoz smeća
* utrošak vode i propisana vodna naknada
* materijal za tekuće održavanje zgrada, sredstava rada i opreme
* sredstva za zaštitu na radu
* seminari, stručna literatura i časopisi
* bankarske usluge i zatezne kamate te usluge fina-e
* intelektualne usluge, usluge studentskih servisa
* reprezentacija
* dnevnice i izdaci za službena putovanja
* izdaci za stručno usavršavanje prema programu Ministarstva znanosti, obrazovanja i mladih
* povećani izdaci za korištenje računalne opreme, i to: održavanje softwarea, popravak računala, potrošni materijal i sl.
* izdaci za čuvanje objekata
* izdaci za korištenje vlastitog prijevoznog sredstva (registracija, servis, benzin i dr.)
* ostali tekući izdaci koji su nužni za ostvarivanje nastavnog plana i programa rada škole

1. **OSTALI TROŠKOVI**

Prema kriteriju **stvarnog izdatka** financiraju se sljedeće vrste rashoda:

* prijevoz učenika sukladno Zakonu
* energenti za grijanje, pogon i rasvjetu
* zakupnine za zakupljeni prostor i opremu
* pedagoška dokumentacija za početak i kraj školske godine
* zdravstveni pregled zaposlenika
* izdaci za otklanjanje nedostataka utvrđenih po ovlaštenim pravnim osobama i upravnim tijelima (inspekcijski nalazi), kao i izdaci za redovito propisane kontrole instalacija i postrojenja čije neotklanjanje ugrožava sigurnost učenika i škola
* sanacija i održavanje krovišta, elektroinstalacija, vodovodnih instalacija i sanitarija u cilju poboljšavanja zdravstveno higijenskih uvjeta korištenja
* održavanje kotlovnica i sustava grijanja u cilju održavanja funkcionalnosti postrojenja
* održavanje opreme i objekata u cilju postizanja propisanih tehničkih i zakonskih standarda koji osiguravaju sigurnost učenika i djelatnika.

Plaćanje navedenih rashoda izvršavat će se putem riznice, a na temelju zahtjeva osnovnih škola (ovjerenih od odgovornih osoba - ravnatelja i računovođa) u skladu s prihvaćenim godišnjim financijskim planovima te raspoloživim proračunskim sredstvima.

Provedbu i nadzor plaćanja izvršavat će nadležni Upravni odjel za društvene djelatnosti i Upravni odjel za proračun i financije.

V.

**2. RASHODI ZA NABAVU PROIZVEDENE DUGOTRAJNE IMOVINE I DODATNA ULAGANJA NA NEFINANCIJSKOJ IMOVINI**

Ukupni rashodi za nabavu proizvedene dugotrajne imovine i dodatna ulaganja na nefinancijskoj imovini osnovnih škola za 2025. godinu iznose 226.200,00 €, a raspoređuju se prema slijedećem planu:

|  | **Osnovna škola** | **Planirana sredstva**  **DEC** | **Opis i vrsta ulaganja** |
| --- | --- | --- | --- |
| 1. | **OŠ Banija** | 80.000,00 | Dodatna ulaganja na građevinskim objektima- uređenje prostora školske zgrade matične škole i PŠ Hrnetić |
| 2. | **OŠ Švarča** | 30.000,00 | Projektna dokumentacija za rekonstrukciju i uređenje školske zgrade |
| 3. | **OŠ Turanj** | 42.000,00 | Dodatna ulaganja na građevinskim objektima- sanacija sanitarija |
| 4. | **Osnovne škole** | 74.200,00 | Nabavka opreme za sve škole u cilju unaprjeđenja odgojno-obrazovnog procesa. |
|  | **UKUPNO** | **226.200,00** |  |

Navedeni rashodi odnose se na skupine:

* **42 -** **Rashodi za nabavu proizvedene dugotrajne imovine**
* **45 - Rashodi za dodatna ulaganja na nefinancijskoj imovini.**

Rashodi za nabavu proizvedene dugotrajne imovine i dodatna ulaganja na nefinancijskoj imovini se planiraju i troše na osnovi ove Odluke, a realizacija ovih rashoda moguća je tek po izvršenju radova i nabavi roba/usluga.

**Kriteriji i prioriteti za financiranje rashoda iz stavaka 1. ovog članka su:**

* nastavak i/ili završetak projekata započetih u 2024. godini,
* priprema projektne dokumentacije za projekte koji se financiraju putem EU i nacionalnih izvora financiranja, a odnose se na dogradnju školskog prostora u cilju prelaska na jednosmjenski rad,
* priprema projektne dokumentacije za izgradnju školskih sportskih dvorana,
* dodatna ulaganja na uređenju i rekonstrukciji u cilju stvranja boljih uvjeta i poboljšanja funkcionalnosti prostora školskih zgrada,
* nabavka računalne i druge opreme u cilju unaprjeđenja odgojno – obrazovnog procesa.

VI.

Sredstva za nabavu proizvedene dugotrajne imovine i dodatno ulaganje na nefinancijskoj imovini doznačit će se prema zahtjevima korisnika putem interne pisane procedure lokalne riznice na temelju dostavljene dokumentacije o provedenom postupku, u skladu sa zakonom, dostavljenim ovjerenim računima o nabavi roba i/ili ovjerenih (privremenih ili okončanih situacija) za izvršene radove koji su dospjeli ili dospijevaju na plaćanje u tekućem mjesecu.

VII.

Korisnici su dužni rashode za materijal, dijelove i usluge tekućeg i investicijskog održavanja, te rashode za nabavu proizvedene dugotrajne imovine i dodatna ulaganja na nefinancijskoj imovini, realizirati u skladu s važećim zakonskim propisima.

VIII.

U okviru materijalnih i financijskih rashoda financiraju se troškovi redovitog programa za učenike s teškoćama u razvoju, a povećani troškovi školovanja tih učenika financirat će se sukladno posebnim kriterijima koje utvrđuje ministar znanosti i obrazovanja.

IX.

Krajnji korisnik (ustanova), dužan je postupati u skladu s Pravilnikom o proračunskom računovodstvu i računskom planu, Pravilnikom o financijskom izvještavanju u proračunskom računovodstvu, Naputkom o ekonomskoj i funkcijskoj klasifikaciji rashoda/izdataka i prihoda/primitaka, Zakonom o fiskalnoj odgovornosti i Zakonom o javnoj nabavi.

X.

Nadležno tijelo krajnjeg korisnika (ustanove) donosi financijski plan i obrazloženje plana i program rada za 2025. godinu, te financijske planove na temelju ove odluke i u skladu s odredbama Zakona o proračunu.

XI.

Ovaj Program objavit će se u Glasniku Grada Karlovca, a stupa na snagu 1. siječnja 2025. godine.

PREDSJEDNIK

GRADSKOG VIJEĆA GRADA KARLOVCA

Marin Svetić, dipl. ing. šumarstva

**O b r a z l o ž e n j e**

Obaveza jedinica lokalne samouprave, kao osnivača osnovnoškolskih ustanova, je donošenje Odluke o kriterijima, mjerilima i načinu financiranja decentraliziranih funkcija u osnovnom školstvu sukladno bilančnim pravima koja za svaku kalendarsku godinu utvrđuje Vlada RH.

Sukladno Proračunu Grada Karlovca za 2025. godinu, istom Odlukom utvrđuju se ukupna sredstva za financiranje minimalnog financijskog standarda osnovnih škola, i to za slijedeće rashode:

- materijalne i financijske rashode osnovnih škola,

-rashode za nabavu proizvedene dugotrajne imovine i dodatna ulaganja na nefinancijskoj imovini.

Planirana sredstva raspoređuju se po školama u određenom omjeru sukladno stvarnim troškovima, broju učenika, razrednih odjela i zgrada uvažavajući specifične potrebe pojedine škole i stanje školskih objekata.

Predlažemo Gradskom vijeću Grada Karlovca da usvoji predloženu Odluku o kriterijima, mjerilima i načinu financiranja decentraliziranih funkcija u osnovnim školama na području grada Karlovca za 2025. godinu.

Sastavio Pročelnica

Viši stručni suradnik za praćenje Draženka Sila-Ljubenko, prof.

proračuna proračunskih korisnika

Saša Foschio, dipl. oec.