GRADSKO VIJEĆE

KLASA: …….

URBROJ: ……

Karlovac, …….

**Prijedlog!**

Temeljem članka 67. stavka 1. Zakona o komunalnom gospodarstvu („Narodne novine“ br. 68/18, 110/18, 32/20, dalje u tekstu: Zakon) te članaka 34. i 97. Statuta Grada Karlovca („Glasnik Grada Karlovca“ br. 7/09, 8/09, 3/13, 6/13, 1/15- potpuni tekst, 3/18, 13/18, 6/20, 4/21, 8/21, 9/21 – potpuni tekst i 10/22) Gradsko vijeće Grada Karlovca na \_\_\_\_\_\_. sjednici održanoj dana \_\_\_\_\_\_ 2024. godine, donosi

**PROGRAM GRAĐENJA KOMUNALNE INFRASTRUKTURE U 2025. GODINI**

**Članak 1.**

Programom građenja komunalne infrastrukture u 2025. godini (dalje u tekstu: Program) sukladno primjenjivim odredbama Zakona o komunalnom gospodarstvu određuje se građenje komunalne infrastrukture na području Grada Karlovca za:

1. Građevine komunalne infrastrukture koje će se graditi radi uređenja neuređenih dijelova građevinskog područja, odnosno u uređenim dijelovima građevinskog područja
2. Građevine komunalne infrastrukture koje će se graditi izvan građevinskog područja
3. Postojeće građevine komunalne infrastrukture koje će se rekonstruirati i način rekonstrukcije.

Program sadrži procjenu troškova građenja komunalne infrastrukture odvojeno za svaku građevinu i ukupno te odvojeno prema izvoru njihova financiranja, kao i opis planiranih projekata.

Program ne sadrži građevine komunalne infrastrukture koje će se uklanjati, budući da isto nije planirano Proračunom Grada Karlovca za 2025. godinu.

**Članak 2.**

Procijenjeni troškovi građenja komunalne infrastrukture u 2025. godini sadržani u ovom Programu iznose sveukupno 16.356.209,00 eura.

**Članak 3.**

Ukupno procijenjeni troškovi građenja građevina komunalne infrastrukture koje će se graditi radi uređenja neuređenih dijelova građevinskog područja, odnosno u uređenim dijelovima građevinskog područja iznose 6.804.741,00 eura, a odnose se na sljedeće projekte:

**3.1. OBILAZNICA ZVIJEZDE** – osigurana su sredstva za dovršetak rješavanja imovinsko pravnih odnosa, za izmjenu glavnog projekta (radi usklađenja s izmjenama u katastarskom operatu) te za početak radova na rekonstrukciji postojeće prometnice Put D. Trstenjaka i izgradnju produžetka iste ulice kako bi se spojila s Ulicom J. Draškovića (tzv. obilaznica Zvijezde). Zahvat se planira u dužini od 1490 m uz izgradnju prateće komunalne infrastrukture (pješačko – biciklističke staze, javne rasvjete, oborinske odvodnje, krajobraznog uređenja) a s ciljem razvoja prometne infrastrukture i usluga te očuvanja i revitalizacije zaštićene povijesne jezgre Grada Karlovca.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Rješavanje imovinskopravnih odnosa-otkup zemljišta | 30.000,00 | Višak prihoda iz prethodne godine - prodaja zemljišta | 20.000,00 |
| Izrada projektne dokumentacije | 14.000,00 | Opći prihodi i primici | 10.000,00 |
| Radovi na izgradnji | 980.000,00 | Višak prihoda iz prethodne godine – opći prihodi | 14.000,00 |
| Usluga stručnog nadzora građenja | 20.000,00 | Pomoći temeljem prijenosa sredstava EU | 850.000,00 |
|  |  | Primici od zaduživanja | 150.000,00 |
| **UKUPNO** | **1.044.000,00 €** |  | **1.044.000,00 €** |

**3.2. PROMETNICA POSLOVNA ZONA SELCE** – osigurana su sredstva za potrebe rješavanja imovinsko pravnih odnosa te dovršetak izrade glavnog projekta za izgradnju prometnice u Poslovnoj zoni Selce. Prometnica je planirana za dvosmjerni promet s oborinskom odvodnjom, DTK kanalizacijom i javnom rasvjetom na više katastarskih čestica u k.o. Karlovac I.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Rješavanje imovinskopravnih odnosa-otkup zemljišta | 180.000,00 | Opći prihodi i primici | 30.000,00 |
| Izrada projektne dokumentacije | 18.375,00 | Višak prihoda iz prethodne godine – prodaja zemljišta | 52.552,00 |
|  |  | Višak prihoda iz prethodne godine – opći prihodi | 115.823,00 |
| **UKUPNO** | **198.375,00 €** |  | **198.375,00 €** |

**3.3. IZGRADNJA PROMETNICE LUŠČIĆ** – projekt obuhvaća radove na izgradnji prometnice koja će omogućiti pristup budućem dječjem vrtiću, osnovnoj školi te ostalim sadržajima na prostoru nekadašnje vojarne Luščić. Prometnica se planira u duljini od 850 metara, za dvosmjerno odvijanje prometa s pješačkom i biciklističkom stazom te s pripadajućom komunalnom i zelenom infrastrukturom.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na izgradnji | 2.450.000,00 | Pomoći temeljem prijenosa sredstava EU | 2.125.000,00 |
| Usluga stručnog nadzora građenja | 50.000,00 | Primici od zaduživanja | 375.000,00 |
|  |  |  |  |
| **UKUPNO** | **2.500.000,00 €** |  | **2.500.000,00 €** |

**3.4. PROMETNICA ZAGRAD GAJ –** planiraju se financijska sredstva za početak radova na izgradnji, odnosno rekonstrukciji prometnice koja će se osigurati bolji pristup Starom gradu Dubovcu te omogućiti parkiranje za posjetitelje i korisnike sadržaja koji se organiziraju na Starom gradu. U prvoj fazi radova izvodi se dio Ulice Zagrad-Gaj s parkiralištem i okretištem (uključujući pripadajuću infrastrukturu), te prilaz prema trafostanici. Parkiralište ima 15 parkirnih mjesta, od kojih su 3 parkirna mjesta za vozila osoba sa invaliditetom, te ima parkirnu površinu za motocikle i bicikle.

Druga faza radova obuhvaća izgradnju parkirališta s 56 parkirališnih mjesta.

Zahvat obuhvaća radove na odvodnji, izgradnji javne rasvjete i DTK instalacije.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 490.000,00 | Pomoći temeljem prijenosa sredstava EU | 425.000,00 |
| Usluga stručnog nadzora građenja | 10.000,00 | Primici od zaduživanja | 75.000,00 |
| **UKUPNO** | **500.000,00 €** |  | **500.000,00 €** |

**3.5. KOMUNALNO OPREMANJE ZGRADE POS\_a** – osiguravaju se inicijalna sredstva za izgradnju komunalne infrastrukture za potrebe buduće zgrade programa poticane stanogradnje u Ulici Herte Turze.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na izgradnji | 19.600,00 | Višak prihoda iz prethodne godine – opći prihodi | 9.000,00 |
| Usluga stručnog nadzora građenja | 400,00 | Naknada za koncesije | 11.000,00 |
| **UKUPNO** | **20.000,00 €** |  | **20.000,00€** |

**3.6. PARKIRALIŠTE GROBLJA VELIKA ŠVARČA** – u 2025. godini dovršit će se izrada glavnog projekta i ishoditi građevinska dozvola za izgradnju parkirališta za potrebe groblja Velika Švarča. Projektom se planira izgradnja prilazne prometnice, formiranje 21 parkirališnog mjesta, izgradnja obostrane pješačke staze, gradnja platoa za smještaj kontejnera i građevinu uslužnog sadržaja. Zbog visinske razlike okolnog terena i parkirališta potrebno je izgraditi potporni zid, a predviđeni su i kolni prilaz crkvi i kućama.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 1.991,00 | Višak prihoda iz prethodne godine – opći prihodi | 1.991,00 |
| **UKUPNO** | **1.991,00 €** |  | **1.991,00 €** |

**3.7. PARK GRABRIK *–*** osiguravaju se sredstva za radove na izgradnji novog parka u Grabriku. Park se planira na postojećoj zelenoj površini pored škole, vrtića i vodocrpilišta koja će projektiranim uređenjem biti obogaćena sadnjom višeg zelenila i raznim sadržajima za korisnike svih dobnih skupina. Dio parka bit će uređen za bavljenje sportskim aktivnostima, odijeliti će se posebni dio sa rekvizitima za treniranje pasa, a ostaviti će se i dovoljno slobodnog  prostora za razne slobodne aktivnosti.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na izgradnji | 1.960.000,00 | Pomoći temeljem prijenosa sredstava EU | 1.734.000,00 |
| Usluga stručnog nadzora građenja | 40.000,00 | Primici od zaduživanja | 300.000,00 |
| Rashodi za usluge (revizija projekta, promocija i vidljivost) | 40.000,00 | Opći prihodi i primici | 6.000,00 |
| **UKUPNO** | **2.040.000,00 €** |  | **2.040.000,00 €** |

**3.8. UREĐENJE TRGA I PODZEMNE GARAŽE U NAZOROVOJ** – sukladno provedenom urbanističko-arhitektonskom natječaju, osiguravaju se sredstva za uslugu izrade projektno - tehničke dokumentacije za uređenje javne površine (trga) i javne podzemne garaže.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 225.000,00 | Višak prihoda iz prethodne godine – opći prihodi | 225.000,00 |
| **UKUPNO** | **225.000,00 €** |  | **225.000,00 €** |

**3.9. OBORINSKA ODVODNJA ULICA SLAVKA ROZGAJA –** planiraju se potrebna financijska sredstva za uslugu izrade projektne dokumentacije, rješavanje imovinsko pravnih odnosa i radove na izgradnji oborinske odvodnje u Ulici Slavka Rozgaja.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 11.875,00 | Višak prihoda iz prethodne godine -opći prihodi | 44.231,00 |
| Rješavanje imovinsko pravnih odnosa | 500,00 | Opći prihodi i primici | 500,00 |
| Radovi na rekonstrukciji | 253.000,00 | Komunalna naknada | 225.644,00 |
| Usluga stručnog nadzora građenja | 5.000,00 |  |  |
| **UKUPNO** | **270.375,00 €** |  | **270.375,00 €** |

**3.10. OBORINSKA ODVODNJA U NASELJU JELSA** – u 2025. godini osiguravaju se sredstva za potrebe rješavanja imovinsko pravnih odnosa za buduću izgradnju oborinske odvodnje u naselju Jelsa (dio ulice Borlin, ulica Donja Jelsa, dio Gornje Jelse, Budin, ulica J. Matka, Perinčići, dio Seljana, Brdo, Ribi, dio Brodaraca).

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Rješavanje imovinskopravnih odnosa | 5.000,00 | Opći prihodi i primici | 5.000,00 |
| **UKUPNO** | **5.000,00 €** |  | **5.000,00 €** |

**Članak 4.**

Ukupno procijenjeni troškovi građenja građevina komunalne infrastrukture koje će se graditi izvan građevinskog područja iznose 31.718,00 eura, a odnose se na sljedeći projekt:

**4.1. SANACIJA KANALA SAJEVAC** – osiguravaju se financijska sredstva za potrebe rješavanja imovinsko pravnih odnosa za izgradnju kanala oborinske odvodnje dijela pritoka potoka Sajevac u naselju Turanj kroz postojeće korito u slivu dužine 1,55 km.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Naknada za služnost | 12.519,00 | Višak prihoda iz prethodne godine - prodaja zemljišta | 31.718,00 |
| Kupnja zemljišta | 19.199,00 |  |  |
| **UKUPNO** | **31.718,00 €** |  | **31.718,00 €** |

**Članak 5.**

Ukupno procijenjeni troškovi rekonstruiranja građevina komunalne infrastrukture iznose 9.519.750,00 eura, a odnose se na sljedeće projekte:

**5.1. KARLOVAC II – MALA ŠVARČA** - projekt obuhvaća rekonstrukciju ulice Mala Švarča od raskrižja kod tvrtke ''Kelteks'' do raskrižja u Logorištu u Karlovcu (proširenje i izgradnja dodatne komunalne infrastrukture - izgradnja oborinske odvodnje, izgradnja nogostupa, izgradnja DTK. U 2025. godini osiguravaju se potrebna financijska sredstva za dovršetak radova.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 486.500,00 | Pomoći od ostalih subjekata unutar općeg proračuna | 500.000,00 |
| Usluga stručnog nadzora građenja | 10.515,00 |  |  |
| Usluga vođenja projekta – upravljanje projektom | 2.220,00 |  |  |
| Usluga vođenja projekta – pravna podrška | 765,00 |  |  |
| **UKUPNO** | **500.000,00 €** |  | **500.000,00 €** |

**5.2. KARLOVAC II – DONJA ŠVARČA** – projekt obuhvaća rekonstrukciju prometnice i gradnju nogostupa, oborinske odvodnje, DTK kanalizacije i javne rasvjete ulice Donja Švarča, kao i izgradnju oborinske kanalizacije u naselju Donja Švarča. U 2025. godini osiguravaju se potrebna financijska sredstva za dovršetak radova.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 194.380,00 | Višak prihoda iz prethodne godine – opći prihodi | 116.863,00 |
| Usluga stručnog nadzora građenja | 4.375,00 | Višak prihoda iz prethodne godine – prodaja zemljišta | 83.137,00 |
| Usluga vođenja projekta – upravljanje projektom | 845,00 |  |  |
| Usluga vođenja projekta – pravna podrška | 400,00 |  |  |
| **UKUPNO** | **200.000,00 €** |  | **200.000,00 €** |

**5.3. KARLOVAC II – DREŽNIK** – projekt obuhvaća rekonstrukciju prometnice i gradnju nogostupa, oborinske odvodnje, DTK instalacija i javne rasvjete Sušačke ulice i dijela ulice Drežnik. U 2025. godini osiguravaju se potrebna financijska sredstva za dovršetak radova.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 779.480,00 | Višak prihoda iz prethodne godine – opći prihodi | 125.650,00 |
| Usluga stručnog nadzora građenja | 16.335,00 | Višak prihoda iz prethodne godine – komunalni doprinos | 601.680,00 |
| Usluga vođenja projekta – upravljanje projektom | 2.400,00 | Višak prihoda iz prethodne godine – šumski doprinos | 72.670,00 |
| Usluga vođenja projekta – pravna podrška | 1.785,00 |  |  |
| **UKUPNO** | **800.000,00 €** |  | **800.000,00 €** |

**5.4. KARLOVAC II – ZVIJEZDA**– projekt obuhvaća rekonstrukciju i uređenje prometnih površina unutar Zvijezde (zahvati: EE, vrelovod, hortikultura, urbana oprema, plinovod, parterno uređenje, izgradnja DTK). U 2025. godini osiguravaju se potrebna financijska sredstva za dovršetak radova.

|  |  |  |  |
| --- | --- | --- | --- |
| PROCJENA TROŠKOVA – RASHODI | | IZVOR FINANCIRANJA | |
| Radovi na rekonstrukciji | 1.167.600,00 | Višak prihoda iz prethodne godine – opći prihodi | 37.098,00 |
| Usluga stručnog nadzora građenja | 25.230,00 | Komunalni doprinos | 885.604,00 |
| Usluga vođenja projekta – upravljanje projektom | 5.330,00 | Višak prihoda iz prethodne godine – komunalni doprinos | 277.298,00 |
| Usluga vođenja projekta – pravna podrška | 1.840,00 |  |  |
| **UKUPNO** | **1.200.000,00 €** |  | **1.200.000,00 €** |

**5.5. REKONSTRUKCIJA ŽUMBERAČKE ULICE – izgradnja nogostupa –** u 2025. godini planiraju se sredstva za dovršetak radova na rekonstrukciji Žumberačke ulice koja obuhvaća izgradnju pješačkog nogostupa u Žumberačkoj ulici (od ulice Borlin do ulice Donja Jelsa) u ukupnoj dužini od 870 m. Projektom je predviđena i izgradnja oborinske odvodnje prometnice.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 299.000,00 | Primici od zaduživanja | 300.000,00 |
| Usluga stručnog nadzora građenja | 1.000,00 |  |  |
| **UKUPNO** | **300.000,00 €** |  | **300.000,00 €** |

**5.6. NOGOSTUP HRNETIĆ–** u 2025. godini planiraju se financijska sredstva za radove na izgradnji nogostupa i rekonstrukciji dijela prometnice u naselju Hrnetić – Novaki. Nogostup se planira najvećim dijelom s desne strane prometnice u naselju Hrnetić - Novaki u dužini od 2.320 m. Početak zahvata je na početku naselja Hrnetić (u blizini nadvožnjaka “Drežnik” autoceste A1), a kraj zahvata nalazi se na završetku naselja Novaki (južno od državne ceste DC228, Ulica Kaštel). U okviru projekta riješit će se i oborinska odvodnja nogostupa i prometnice.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na izgradnji | 686.000,00 | Komunalni doprinos | 100.000,00 |
| Usluga stručnog nadzora građenja | 14.000,00 | Primici od zaduživanja | 600.000,00 |
| **UKUPNO** | **700.000,00 €** |  | **700.000,00 €** |

**5.7. NOGOSTUP SAJEVAC–**  u 2025. godini planiraju se financijska sredstva za nastavak, odnosno dovršetak radova na izgradnji nogostupa i rekonstrukciji dijela prometnice u naselju Turanj. Nogostup se planira uz južnu stranu prometnice Turanj – Kamensko u dužini od 3.340 m, a proteže se od kraja postojećeg nogostupa u naselju Turanj prema Kamenskom sa rješavanjem oborinske odvodnje nogostupa i prometnice.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na izgradnji | 886.000,00 | Komunalni doprinos | 200.000,00 |
| Usluga stručnog nadzora građenja | 14.000,00 | Primici od zaduživanja | 700.000,00 |
| **UKUPNO** | **900.000,00 €** |  | **900.000,00 €** |

**5.8. REKONSTRUKCIJA DRŽAVNE CESTE DC3 –** planiraju se financijska sredstva za dovršetak usluge izrade projektne dokumentacije za rekonstrukciju Državne ceste DC 3 (od raskrižja s DC1 do raskrižja s Ulicom Andrije Štampara- rotor Švarča). Projekt se provodi zajedno s ostalim investitorima - Hrvatske ceste, Vodovod i kanalizacija d.o.o. i HEP ODS-Elektra Karlovac. Grad Karlovac financirat će izradu projektne dokumentacije u dijelu hodnih površina, hortikulture, javne rasvjete.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 29.500,00 | Višak prihoda iz prethodne godine – opći prihodi | 29.500,00 |
| **UKUPNO** | **29.500,00 €** |  | **29.500,00 €** |

**5.9. UREĐENJE KUPSKE ULICE** – u sklopu izgradnje vodoopskrbe i mješovite kanalizacije u ulicama Pivovarska i Kupska od strane tvrtke Vodovod i kanalizacija d.o.o., planiraju se i radovi na uređenju, odnosno rekonstrukciji prometnice (proširenje, izgradnja nogostupa) i prateće infrastrukture u navedenim ulicama kojih će biti investitor Grad Karlovac. U 2025. godini osiguravaju se financijska sredstva za izradu projektne dokumentacije te za rješavanje imovinsko pravnih odnosa u okviru budućeg zahvata u prostoru.

|  |  |  |  |
| --- | --- | --- | --- |
| PROCJENA TROŠKOVA – RASHODI | | IZVOR FINANCIRANJA | |
| Izrada projektne dokumentacije | 2.800,00 | Višak prihoda iz prethodne godine – opći prihodi | 12.800,00 |
| Rješavanje imovinsko pravnih odnosa | 10.000,00 |  |  |
| **UKUPNO** | **12.800,00 €** |  | **12.800,00 €** |

**5.10. REKONSTRUKCIJA ULICE DONJA ŠVARČA –** planiraju se financijska sredstva za izradu projektne dokumentacije te za rješavanje imovinsko pravnih odnosa u obuhvatu budućeg zahvata rekonstrukcije dijela ulice Donja Švarča (obnova prometne površine i građenje pješačke staze sa pripadajućom infrastrukturom te javnom rasvjetom). Projekt se provodi u suradnji s tvrtkom Vodovodom i kanalizacijom d.o.o.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 6.250,00 | Višak prihoda iz prethodne godine -opći prihodi | 36.250,00 |
| Rješavanje imovinsko pravnih odnosa | 30.000,00 |  |  |
| **UKUPNO** | **36.250,00 €** |  | **36.250,00 €** |

**5.11. UREĐENJE KURELČEVE ULICE –** planiraju se financijska sredstva za troškove usluge izmjene glavnog projekta (radi usklađenja s izmjenama u katastarskom operatu) te za početak radova na rekonstrukciji Ulice Frana Kurelca (od križanja s Ulicom Stjepana Radića do križanja s ulicom Ruski put, u duljini od 400 m). Rekonstrukcija obuhvaća gradnju novog kolnika, pješačko-biciklističkih staza, oborinske odvodnje, DTK kanalizacije i javne rasvjete.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 8.000,00 | Višak prihoda iz prethodne godine -opći prihodi | 8.000,00 |
| Radovi na rekonstrukciji | 196.000,00 | Pomoći temeljem prijenosa sredstava EU | 170.000,00 |
| Usluga stručnog nadzora građenja | 4.000,00 | Primici od zaduživanja | 30.000,00 |
| **UKUPNO** | **208.000,00 €** |  | **208.000,00 €** |

**5.12. UREĐENJE MAŽURANIĆEVE OBALE –** planiraju se financijska sredstva za početak radova na rekonstrukciji ulice Obala V. Mažuranića (u dijelu radova u odnosu na koje je investitor Grad Karlovac). Projekt se planira provoditi u zajedničkoj suradnji s Hrvatskim vodama, tvrtkama Vodovod i kanalizacija d.o.o. i HEP ODS d.o.o. Elektra Karlovac. Unutar projekta izvest će se radovi na uređenju obaloutvrde i obrambenog zid, šetnice, kolnih i hodnih površina, javne rasvjete, hortikulturno uređenje i urbano opremanje te radovi na vodoopskrbi i kanalizaciji, kao i na elektroenergetskoj kabelskoj kanalizaciji.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 196.000,00 | Višak prihoda iz prethodne godine -opći prihodi | 22.747,00 |
| Usluga stručnog nadzora građenja | 4.000,00 | Komunalni doprinos | 177.253,00 |
| **UKUPNO** | **200.000,00 €** |  | **200.000,00 €** |

**5.13. REKONSTRUKCIJA MOSTA BANIJA** – planiraju se financijska sredstva za radove na izvanrednom održavanju mosta Banija. Izvest će se radovi na sanaciji donjeg ustroja, betonskog dijela rasponske konstrukcije, kolnika i opreme te radovi na sanaciji čeličnog dijela rasponske konstrukcije i ležajeva mosta kako bi se poboljšalo ispunjavanje temeljnih zahtjeva za građevinu. Radovi se financiraju od strane Hrvatskih cesta.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na izgradnji | 3.046.000,00 | Pomoći od ostalih subjekata unutar općeg proračuna | 3.106.000,00 |
| Usluga stručnog nadzora građenja | 60.000,00 |  |  |
| **UKUPNO** | **3.106.000,00 €** |  | **3.106.000,00 €** |

**5.14. UREĐENJE TRGA BANA JOSIPA JELAČIĆA** – projekt će obuhvatiti rekonstrukciju trga s ciljem formiranje atraktivnog javnog prostora te povratak uloge središnjeg glavnog trga grada Karlovca. Novim rješenjem zadržana je funkcionalna podjela na dva dijela: središnji reprezentativni trg (za boravak građana i manifestacije) i tzv. Mali plac (zadržane su funkcije iz povijesnog stanja – prodaja na klupama i javne sanitarije). Ukupna ploha trga bit će izvedena u jednom nivou, u trobojnoj kombinaciji granitnih kocaka i ploča. U jugozapadnom kvadrantu trga, u ravnini trga izvest će se fontana – vodoskok, a stupovi javne rasvjete postavit će se duž duljih stranica trga. Na plohu trga postavit će se i urbana oprema (demontažne „klupe“, elementi za bicikle, koševi za smeće). Postojeći objekt podzemnih javnih sanitarija zamijeniti će se novim, proširenim podzemnim objektom (sanitarije i spremišta) s podiznom platformom radi pristupa osobama smanjene pokretljivosti. Iznad podzemne etaže izgradit će se longitudinalna nadstrešnica koja će štiti ulaz u podzemnu etažu te u svom produžetku omogućiti tradicionalnu prodaju na klupama.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na izgradnji | 980.000,00 | Pomoći temeljem prijenosa sredstava EU | 850.000,00 |
| Rashodi za usluge (stručni nadzor, projektantski nadzor, koordinator II, voditelj projekta gradnje) | 20.000,00 | Primici od zaduživanja | 150.000,00 |
| **UKUPNO** | **1.000.000,00 €** |  | **1.000.000,00 €** |

**5.15. KLIZIŠTE SKOPSKA** – osiguravaju se sredstva za radove na sanaciji klizišta, odnosno proširenje dijela Skopske ulice. Izgradnjom potpornog zida osigurat će se denivelacija između ceste i padine te proširenje prometnice na 5,50 m. Ukupna dužina zahvata u Skopskoj ulici iznosi cca 30 m dok se planira potporna konstrukcije predviđa u duljini od 24,5 m.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na sanaciji | 59.000,00 | Komunalni doprinos | 60.000,00 |
| Usluga stručnog nadzora građenja | 1.000,00 |  |  |
| **UKUPNO** | **60.000,00 €** |  | **60.000,00 €** |

**5.16. KLIZIŠTE VUKMANIĆ** – osiguravaju se financijska sredstva za rješavanje imovinsko pravnih odnosa (otkup zemljišta) i dovršetak izrade projektne dokumentacije u obuhvatu budućeg zahvata trajne sanacije klizišta na nerazvrstanoj cesti oznake NC 3138700 Vukmanić.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Rješavanje imovinskopravnih odnosa-otkup zemljišta | 10.000,00 | Prihodi od prodaje zemljišta | 10.000,00 |
| Izrada projektne dokumentacije | 2.500,00 | Višak prihoda iz prethodne godine - opći prihodi | 2.500,00 |
| **UKUPNO** | **12.500,00 €** |  | **12.500,00 €** |

**5.17. KLIZIŠTE REČICA** – osiguravaju se financijska sredstva za uslugu izrade projektne dokumentacije, kao i za rješavanje imovinsko pravnih odnosa, za sanaciju klizišta na nerazvrstanoj cesti uz osnovnu školu Rečica.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 3.000,00 | Višak prihoda iz prethodne godine - opći prihodi | 17.310,00 |
| Rješavanje imovinskopravnih odnosa-otkup zemljišta | 15.000,00 | Višak prihoda iz prethodne godine – prodaja zemljišta | 690,00 |
| **UKUPNO** | **18.000,00 €** |  | **18.000,00 €** |

**5.18. KLIZIŠTE ZADOBARJE** – osiguravaju se sredstva za dovršetak radova na sanaciji klizišta uz prometnicu na k.č. 2161/5 k.o. Zadobarje. Predviđa se tehničko rješenje s potpornim zidom od gabionskih elemenata sa zategama, ukupne duljine 155 m, visine konstrukcije 4,0 – 6,0 m te izvođenje sustava za odvodnju podzemnih i procijedih voda.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na sanaciji | 162.000,00 | Komunalni doprinos | 65.000,00 |
| Usluga stručnog nadzora građenja | 3.000,00 | Pomoći od ostalih subjekata unutar općeg proračuna | 100.000,00 |
| **UKUPNO** | **165.000,00 €** |  | **165.000,00 €** |

**5.19. OBORINSKA ODVODNJA LJUBLJANSKA** – osiguravaju se sredstva za potrebe rješavanja imovinsko pravnih odnosa za buduću rekonstrukciju postojeće oborinske odvodnje u Ljubljanskoj ulici.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Naknada za služnost | 1.000,00 | Višak prihoda iz prethodne godine – opći prihodi | 42.501,00 |
| Kupnja zemljišta | 70.700,00 | Višak prihoda iz prethodne godine – prodaja zemljišta | 29.199,00 |
| **UKUPNO** | **71.700,00 €** |  | **71.700,00 €** |

**Članak 6.**

Rekapitulacija procjene troškova (rashoda) Programa građenja komunalne infrastrukture u 2025. godini:

|  |  |  |
| --- | --- | --- |
| R.br. | **NAZIV PROJEKTA** | **UKUPNA PROCJENA TROŠKOVA** |
| 1. | 3.1. Obilaznica Zvijezde | 1.044.000,00 |
| 2. | 3.2. Prometnica Poslovna zona Selce | 198.375,00 |
| 3. | 3.3. Izgradnja prometnice Luščić | 2.500.000,00 |
| 4. | 3.4. Prometnica Zagrad Gaj | 500.000,00 |
| 5. | 3.5. Komunalno opremanje zgrade POS-a | 20.000,00 |
| 6. | 3.6. Parkiralište groblja Velika Švarča | 1.991,00 |
| 7. | 3.7. Park Grabrik | 2.040.000,00 |
| 8. | 3.8. Uređenje trga i podzemne garaže u Nazorovoj | 225.000,00 |
| 9. | 3.9. Oborinska odvodnja Ulice Slavka Rozgaja | 270.375,00 |
| 10. | 3.10. Oborinska odvodnja u naselju Jelsa | 5.000,00 |
| 11. | 4.1. Sanacija kanala Sajevac | 31.718,00 |
| 12. | 5.1. Karlovac II – Mala Švarča | 500.000,00 |
| 13. | 5.2. Karlovac II – Donja Švarča | 200.000,00 |
| 14. | 5.3. Karlovac II – Drežnik | 800.000,00 |
| 15. | 5.4. Karlovac II – Zvijezda | 1.200.000,00 |
| 16. | 5.5. Rekonstrukcija Žumberačke ulice – izgradnja nogostupa | 300.000,00 |
| 17. | 5.6. Nogostup Hrnetić | 700.000,00 |
| 18. | 5.7. Nogostup Sajevac | 900.000,00 |
| 19. | 5.8. Rekonstrukcija Državne ceste DC3 | 29.500,00 |
| 20. | 5.9. Uređenje Kupske ulice | 12.800,00 |
| 21. | 5.10. Rekonstrukcija ulice Donja Švarča | 36.250,00 |
| 22. | 5.11. Uređenje Kurelčeve ulice | 208.000,00 |
| 23. | 5.12. Uređenje Mažuranićeve obale | 200.000,00 |
| 24. | 5.13. Most Banija | 3.106.000,00 |
| 25. | 5.14. Uređenje trga bana Josipa Jelačića | 1.000.000,00 |
| 26. | 5.15. Klizište Skopska | 60.000,00 |
| 27. | 5.16. Klizište Vukmanić | 12.500,00 |
| 28. | 5.17. Klizište Rečica | 18.000,00 |
| 29. | 5.18. Klizište Zadobarje | 165.000,00 |
| 30. | 5.19. Oborinska odvodnja Ljubljanska | 71.700,00 |
|  | **S V E U K U P N O** | **16.356.209,00 €** |

**Članak 7.**

Financiranje projekata unutar ovog Programa vršit će se iz sljedećih izvora: višak prihoda iz prethodne godine (opći prihodi i primici, prodaja zemljišta, šumski doprinos, komunalni doprinos), opći prihodi i primici proračuna, komunalni doprinos, komunalna naknada, pomoći od ostalih subjekata unutar općeg proračuna, primici od zaduživanja, naknada za koncesije, prihodi od prodaje zemljišta, pomoći temeljem prijenosa sredstava EU.

U člancima 3., 4. i 5. ovog Programa iskazani su izvori financiranja odvojeno za svaku građevinu komunalne infrastrukture, odnosno za svaki projekt.

**Članak 8.**

Naredbodavac za realizaciju ovog Programa je gradonačelnik Grada Karlovca.

Za realizaciju ovog Programa zadužuju se Upravni odjel za gradnju i zaštitu okoliša, Upravni odjel za imovinsko pravne poslove i upravljanje imovinom te Upravni odjel za gospodarstvo, razvoj grada i EU fondove.

**Članak 9.**

Gradonačelnik Grada Karlovca dužan je, istodobno s Izvješćem o izvršenju Proračuna Grada Karlovca za 2025. godinu, podnijeti Gradskom vijeću Grada Karlovca izvješće o izvršenju ovog Programa.

**Članak 10.**

Ovaj Program objavit će se u „Glasniku Grada Karlovca“, a stupa na snagu 1. siječnja 2025. godine.

**PREDSJEDNIK**

**GRADSKOG VIJEĆA GRADA KARLOVCA**

**Marin Svetić, dipl. ing. šumarstva**

**DOSTAVITI:**

1. Upravni odjel za poslove gradonačelnika, ovdje
2. Ministarstvo prostornoga uređenja, graditeljstva i državne imovine,

Ulica Republike Austrije 20, 10 000 Zagreb

1. Upravni odjel za proračun i financije, ovdje
2. Upravni odjel za gradnju i zaštitu okoliša, ovdje
3. Upravni odjel za gospodarstvo, razvoj grada i EU fondove, ovdje
4. Upravni odjel za imovinsko pravne poslove i upravljanje imovinom, ovdje
5. Predsjednik Gradskog vijeća, ovdje
6. Dokumentacija
7. Zapisnik
8. Glasnik Grada Karlovca
9. Pismohrana

**O B R A Z L O Ž E NJ E**

Sukladno Zakonu o komunalnom gospodarstvu („Narodne novine“ br. 68/18, 110/18, 32/20) predlažemo Program građenja komunalne infrastrukture u 2025. godini. Odredbom članka 67. Zakona o komunalnom gospodarstvu propisana je obveza jedinica lokalne samouprave, odnosno predstavničkog tijela da za svaku kalendarsku godinu, istodobno s donošenjem proračuna, donese i program građenja komunalne infrastrukture. Program sadrži procjenu troškova građenja (izrada projektne dokumentacije, rješavanje imovinsko pravnih odnosa, građenje, provedba stručnog nadzora i dr.) komunalne infrastrukture na području Grada Karlovca u 2025. godini odvojeno za svaku građevinu i ukupno te odvojeno prema izvoru njihova financiranja, kao i opis planiranih projekata (detaljno navedeno i opisano u čl. 3., 4. i 5. Programa).

Prema članku 68. stavku prvom Zakona o komunalnom gospodarstvu Program građenja komunalne infrastrukture izrađuje se i donosi u skladu s izvješćem o stanju u prostoru, potrebama uređenja zemljišta planiranog prostornim planovima i planom razvojnih programa koji se donose na temelju posebnih propisa, vodeći računa o troškovima građenja infrastrukture te financijskim mogućnostima i predvidivim izvorima prihoda financiranja njezina građenja. Cilj Programa je da se uređenjem i razvojem grada (izgradnjom nove komunalne infrastrukture i rekonstrukcijom postojeće) utječe na poboljšanje uvjeta i opće kvalitete života i rada građana te poslovnih subjekata grada Karlovca. Kao poseban cilj ističe se izgradnja, odnosno rekonstrukcija i uređenje većeg broja prometnica - nerazvrstanih cesta kao jedne od osnovne komunalne infrastrukture na području grada (prvenstveno kroz projekte uključene u tzv. Karlovac II, ali i kroz rekonstrukciju postojećih prometnica izgradnjom nogostupa – Žumberačka, Sajevac, Hrnetić, te izgradnju novih prometnica – obilaznica Zvijezda, prometnica u Poslovnoj zoni Selce, prometnica Luščić), a čime će se stvoriti povoljniji uvjeti za zadovoljenje životnih potreba svih građana i poticanje daljnjeg razvoja gospodarstva. Provedba nekih od navedenih projekata proteže se kroz više godina, pri čemu će neki biti završeni u 2025. godini, dok za neke u 2025. godini započinje gradnja ili radnje koje prethode samoj izgradnji (npr. izrada projektne dokumentacije, rješavanje imovinsko pravnih odnosa, ishođenje potrebnih dozvola, akata i dr.).

Sveukupni procijenjeni troškovi (rashodi) prikazani u ovom Programu iznose 16.356.209,00 eura, od čega troškovi građenja građevina komunalne infrastrukture u građevinskom području iznose 6.804.741,00 eura, troškovi građenja izvan građevinskog područja iznose 31.718,00 eura, a troškovi rekonstrukcije komunalne infrastrukture iznose 9.519.750,00 eura. Vrijednosti pojedinih aktivnosti sadržanih u Programu procijenjene su temeljem troškova građenja usporedivih građevina komunalne infrastrukture iz prethodne godine, a konačna vrijednost svakog pojedinog zahvata, odnosno nabave izvršenja radova, usluga i opreme utvrdit će se tek temeljem stvarnih i ukupnih troškova provedbe projekta.

Za realizaciju Programa zadužuju se Upravni odjel za gradnju i zaštitu okoliša, Upravni odjel za imovinsko pravne poslove i upravljanje imovinom (u dijelu rješavanja imovinsko pravnih odnosa) te Upravni odjel za gospodarstvo, razvoj grada i EU fondove (projekt Park Grabrik u dijelu usluga revizije projekta, promocije i vidljivosti) .

Sukladno članku 71. Zakona o komunalnom gospodarstvu, obveza gradonačelnika je da istodobno s Izvješćem o izvršenju Proračuna za 2025. godinu, podnese Gradskom vijeću Grada Karlovca izvješće o izvršenju ovog Programa.

Slijedom prethodno iznijetog i obrazloženog, molimo Gradsko vijeće da razmotri i usvoji predloženi Program građenja komunalne infrastrukture u 2025. godini.

U Karlovcu, 5. prosinca 2024. godine

**Pročelnica Upravnog odjela za gradnju i zaštitu okoliša**

**dr.sc. Ana Hranilović Trubić, dipl. ing. građ.**