GRADSKO VIJEĆE PRIJEDLOG

KLASA: …….

URBROJ: ……

Karlovac, …….

Na temelju članka 31. stavka 3. Zakona o postupanju s nezakonito izgrađenim zgradama („Narodne novine“ 86/12, 143/13, 65/17 i 14/19) i članaka 34. i 97. Statuta Grada Karlovca („Glasnik Grada Karlovca“ br. 7/09, 8/09, 3/13, 6/13, 1/15 – pročišćeni tekst, 3/18, 13/18, 6/20, 4/21, 8/21, 9/21 – pročišćeni tekst i 10/22) Gradsko vijeće Grada Karlovca na \_\_\_\_\_ sjednici održanoj dana \_\_\_\_\_\_\_\_\_\_ 2024. godine donosi

**PROGRAM KORIŠTENJA NAKNADE ZA ZADRŽAVANJE**

**NEZAKONITO IZGRAĐENIH ZGRADA U PROSTORU U 2025. GODINI**

Članak 1.

Prihodi od naknade za zadržavanje nezakonito izgrađenih zgrada u prostoru planiraju se u Proračunu Grada Karlovca za 2025. godinu u ukupnom iznosu od 28.000,00 €, a namijenjeni su za:

|  |  |
| --- | --- |
|  | PRORAČUN |
| **Rashodi:** | **28.000,00 €** |
| Usluge tekućeg i investicijskog održavanja nerazvrstanih cesta - makadam | 28.000,00 € |
| **Izvor financiranja:** | **28.000,00 €** |
| Prihodi za posebne namjene – ostalo – naknada za zadržavanje nezakonito izgrađenih zgrada u prostoru | 28.000,00 € |

Članak 2.

Za realizaciju ovog Programa zadužuje se Upravni odjel za komunalno gospodarstvo, promet i mjesnu samoupravu.

Članak 3.

Ovaj Program objavit će se u Glasniku Grada Karlovca, a stupa na snagu 1. siječnja 2025. godine.

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing. šumarstva

DOSTAVITI:

1. Upravni odjel za poslove gradonačelnika, ovdje
2. Ministarstvo prostornoga uređenja, graditeljstva i državne imovine,

Ulica Republike Austrije 20, 10 000 Zagreb

1. Upravni odjel za proračun i financije, ovdje
2. Upravni odjel za komunalno gospodarstvo,

Promet i mjesnu samoupravu; ovdje

1. Predsjednik Gradskog vijeća, ovdje
2. „Glasnik Grada Karlovca“
3. Dokumentacija
4. Pismohrana.

***O B R A Z L O Ž E NJ E***

Člankom 31. st. 3. Zakona o postupanju s nezakonito izgrađenim zgradama („Narodne novine“ 86/12, 143/13, 65/17, 14/19, dalje u tekstu: Zakon) propisuje se da je 30 % naknade za zadržavanje nezakonito izgrađenih zgrada u prostoru prihod proračuna jedinice lokalne samouprave na čijem se području nezakonito izgrađena zgrada nalazi.

Navedena sredstva se koriste namjenski za poboljšanje infrastrukturno nedovoljno opremljenih naselja prema programu koji donosi predstavničko tijelo jedinice lokalne samouprave.

Prihodi od naknade za zadržavanje nezakonito izgrađenih zgrada u prostoru u Proračunu Grada Karlovca za 2025. godinu planiraju u iznosu od 28.000,00 €, a namijenjeni su održavanju makadamskih nerazvrstanih cesta na području Grada Karlovaca.

Slijedom navedene zakonske obveze i obrazloženog namjenskog utroška sredstava, predlaže se Gradskom vijeću grada Karlovca donošenje Programa korištenja naknade za zadržavanje nezakonito izgrađenih zgrada u prostoru u 2025. godini.

Karlovac, prosinac 2024. god.

SLUŽBENIK OVLAŠTEN ZA PRIVREMENO

OBAVLJANJE POSLOVA PROČELNIKA

Dario Greb, dipl.ing.prom.