**RAZDJEL 010 – SLUŽBA – VLASTITI POGON GRADA ZA OBAVLJANJE**

**KOMUNALNE DJELATNOSTI**

1. **Djelatnost**

Služba – Vlastiti pogon grada za obavljanje komunalne djelatnosti obavlja poslove pružanja usluga parkiranja na uređenim javnim površinama i u javnim garažama na administrativnom području Grada.

Pod uslugama parkiranja na uređenim javnim površinama i u javnim garažama podrazumijeva se upravljanje tim površinama i garažama, njihovo održavanje, naplata i kontrola naplate parkiranja i drugi poslovi s tim u vezi te obavljanje nadzora i premještanje parkiranih vozila na površinama javne namjene sukladno posebnim propisima.

Pod navedenim uslugama ne podrazumijeva se pružanje usluga parkiranja na površinama i garažama koje nisu u vlasništvu jedinice lokalne samouprave.

Služba – Vlastiti pogon grada za obavljanje komunalne djelatnosti obavlja sve poslove nadzora, utvrđivanja obveza-prihoda, fakturiranja, evidencije i naplate svih prihoda iz djelatnosti naplate parkiranja, premještanja i blokiranja nepropisno parkiranih vozila na javnim površinama, te povezane administrativne poslove.

**2. Organizacija**

Služba – Vlastiti pogon grada za obavljanje komunalne djelatnostirukovodi Upravitelj pogona i ima ukupno17 (od predviđena 23)djelatnika koji obavljaju poslove vezane na organizaciju i naplatu parkiranja na javnim parkiralištima u vlasništvu Grada Karlovca te poslove vezane na premještanje i blokiranje nepropisno zaustavljenih i parkiranih vozila na javnim prometnim površinama.

Radna mjesta s opisom poslova, uvjetima za njihovo obavljanje i predviđeni broj djelatnika navedeni su u Pravilniku o poslovanju Službe – vlastitog pogona za obavljanje komunalne djelatnosti.

**3. Programi**

|  |  |
| --- | --- |
| **Naziv programa** | **Program 3004 POSLOVI PARKINGA I PAUKA** |
| **Financijski plan programa** | 190.900,00 € |
| **Opis programa** | Program obuhvaća aktivnosti vezane na organizaciju i naplatu parkiranja na javnim parkiralištima u vlasništvu Grada Karlovca te poslove vezane na premještanje i blokiranje nepropisno zaustavljenih i parkiranih vozila na javnim i površinama javne namjene. |
| **Opći ciljevi** | Osigurati redovno poslovanje Službe – Vlastitog pogona grada za obavljanje komunalne djelatnosti. Financirati sve rashode u okviru planiranih proračunskih iznosa, na načelu ekonomičnosti, u skladu s propisima i internim aktima, koji uređuju način korištenja proračunskih sredstava. Voditi računa o ažurnosti računovodstveno-financijskih dokumenata, uz redovno podmirenje nastalih obveza i naplate prihoda. Osigurati dostupnost svih informacija i izvješća upravnim odjelima Gradske uprave, Gradskom vijeću i gradonačelniku, kao i svim njihovim odborima i radnim tijelima. |
| **Posebni ciljevi** | Provoditi mjere efikasnog korištenja sredstava i ostvarenja ušteda na pojedinim stavkama programa.  Osiguratiefikasnu organizaciju i naplatu parkiranja.  Osiguratiefikasno provođenje odredbi ZOSPC-a u pogledu premještanja nepropisno zaustavljenih i parkiranih vozila. |
| **Zakonska osnova za uvođenje programa** | Zakon o komunalnom gospodarstvu (NN 68/18, 110/18, 32/20), Zakon o cestama (NN 84/11, 22/13, 54/13, 148/13, 92/14, 110/19, 144/21, 114/22, 04/23, 133/23), Zakon o sigurnosti prometa na cestama (NN 67/08, 48/10, 24/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23), Zakon o proračunu (NN 144/21),  Odluka o nerazvrstanim cestama na području Grada Karlovca (GGK 2/14),  Odluka o uređenju prometa na području Grada Karlovca (GGK 19/17, 7/19),  Odluka o parkiralištima na području Grada Karlovca (GGK 21/17, 6/19, 2/22),  Odluka o premještanju, blokiranju i uklanjanju vozila sa javnih površina i zemljišta u vlasništvu Grada Karlovca (GGK 6/20)  Odluka o komunalnom redu (GGK 6/19) |
| **Potrebna sredstva** | Planirana financijska sredstava u 2025. godini u iznosu od 190.900,00 € odnose se na slijedeće aktivnosti:  **Aktivnost A300401 Materijalani i financijski rashodi poslovanja –** planirano je 152.900,00 € za slijedeće rashode;  - službena i zaštitna odjeća 3.500,00 €  - energija 5.500,00 €  - materijal za održavanje 14.000,00 €  - rashodi za usluge održavanja 19.000,00 €  - računalne usluge 65.000,00 €  - rashodi za usluge naplate prihoda 30.000,00 €  - ostale usluge 3.000,00 €  - ostale usluge održavanja parkinga 5.800,00 €  - zakupnine i najamnine 2.7000 €  - članarine 2.400,00 €  - troškove ovrha 2.000,00 €  **Kapitalni projekt K300401 Rashodi za nabavu nefinancijske imovine -** ukupno je planirano 34.000,00 €, što je predviđeno za nabavu novih uličnih parkirnih aparata i potrebne opreme za naplatu parkiranja i pauk-službu. |
| **Odgovorne osobe za program** | Upravitelj pogona, Pomoćnik upravitelja, Voditelj parkirališta i pauk-službe, Stručni suradnik za financije i administraciju |
| **Procjena rezultata** | Služba – vlastiti pogon planira ostvariti 8.000 prodanih komercijalnih i povlaštenih parkirnih karata, 10.000 izdanih DPK i 1.000 intervencija pauk-službe.  Ažurna prisilna naplata. |
| **Mjere efikasnosti** | Planirano je slijedeće:   * povećanje naplate prihoda od parkirališta kroz broj prodanih parkirnih   karata i izdanih dnevnih parkirnih karti (DPK),   * povećanje naplate prihoda od premještanja vozila („pauk“): premještanje   vozila na deponij, premještanja u pokušaju i blokiranja vozila,   * uvođenje novih kanala prodaje parkirnih karata, * smanjenje broja reklamacija korisnika, * unapređenje prometa u mirovanju. |

Upravitelj Službe-VPKD

Ivan Uđbinac, mag.oec.